Q=9	C=6	SS=1	LS=1	PS=0	DC=4	LC=0	SD=0	BS=10	G0=124	G1=91	G2=38	DLID=az_RU	BODY=Аллаһла неҹә дост ола биләрик? (Јагуб 2:23)\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Америка жест дили Ангола жест дили Арҝентина жест дили Боливија жест дили Вјетнам Дусун Индонезија Камбоҹа Кирибати Колумбија жест дили Конго Куба жест дили Маврики креолу Малта Мјанма Ниас Ниҝериа пиҹини Понапе Самоа Санҝир Сејшел креолу Таити Тонга Увеа Украјна Фиҹи аббеј абуи адангме алур амһара аттие ачоли баса (Камерун) баса (Либерија) батак (каро) батак (сималунгун) батак (тоба) бете биак бислама булу везо волајта га ган гарачы (Македонија) гарачы дили (Шәрги Словакија) гарачы дили (кирил) (Македонија) гарачы дили (Ҹәнуби Јунаныстан) гуарани гуарани (боливија) гуере гырғыз дамара дуала дхолуо еве ермәни естон ефик занде зулу ибан ибинда ибо инҝилис ирланд испан кабовердиану кана каннада каонде карен (сго) качин кечуа (Ајакучо) кечуа (Боливија) кечуа (Куско) кикамба киконго кикујју кимбунду кинјаруанда кипенде кирунди кисонге кичуа (Имбабура) кичуа (Сантјаго-дел-Естеро) кореја кпелле крио куангали куанјама кјангонде күрд курманҹи ламба лингала лози ломве лувале луганда лунда мазахуа макуа малагаси малајалам мамбве-лунгу маратһ мбунда меру море навахо нага-куки-чин (тиддим) нгангела ндау ндебеле ндебеле (Зимбабве) ндонга нзема нјунгве окпе олу конзо оромо португал португал (португал) румын рунјанкоре рус руторо санго свати сена сепеди сетсвана сидамо сингал сранан-тонго суаһили сунда таи таи жест дили талјан тамил тандрој таҹик тви тесо тетела тив тигре тсва тсонга тумбука түрк умбунду урду уруунд урһобо фанте фон франсыз чавакано чибемба чинјанја читонга читонга (Зимбабве) читонга (Малави) чичева чокве чопи чуабо јакоуба јао ҹола Һаити креолу Һиндистан жест дили һауса һереро һинд һунсрик әрәб\nАллаһла дост олун\n1, 2. Аллаһын достларындан бир нечәсинин адыны чәкин.\nНЕҸӘ инсанла дост олмаг истәјәрдиниз? Јәгин, үрәјинизҹә олан, сизи баша дүшән, хејирхаһ, хошхасијјәт бир инсанла.\n2 Гәдимдә Јеһова Аллаһ бәзи инсанлары Өзүнә дост сечмишди. Мәсәлән, Аллаһ-Тааланын достларындан бири Ибраһим пејғәмбәр олмушду (Әшија 41:8; Јагуб 2:23). Аллаһ Давуд пејғәмбәри дә чох севирди. Јеһова онун һаггында демишди: «О, Мәним үрәјимҹәдир» (Һәвариләрин ишләри 13:22). Дәнјал пејғәмбәр һаггында исә дејилир ки, о, Јеһованын чох истәкли бәндәси иди (Дәнјал 9:23).\n3. Ибраһим, Давуд вә Дәнјал пејғәмбәр нәјин сајәсиндә Аллаһын досту олмушдулар?\n3 Ибраһим, Давуд вә Дәнјал пејғәмбәр нәјин сајәсиндә Аллаһын достлуғуну газанмышдылар? Јеһова Аллаһ Ибраһим пејғәмбәрә демишди: «Сән Мәним сөзүмә гулаг асдын» (Јарадылыш 22:18). Бу сөзләрдән ҝөрүндүјү кими, Аллаһ Она итаәт едән инсанларла достлуг едир; О, һәтта бүтөв бир халгы Өзүнә дост сечә биләр. Јеһова Исраил халгына демишди: «Мәнә итаәт един, онда Мән сизин Аллаһыныз олаҹағам, сиз дә Мәним халгым» (Әрәмја 7:23). Одур ки Аллаһын досту олмаг истәјән инсан Она итаәт етмәлидир.\nЈЕҺОВА АЛЛАҺ ӨЗ ДОСТЛАРЫНЫ ҺИФЗ ЕДИР\n4, 5. Јеһова Аллаһ Өз достларыны неҹә һифз едир?\n4 Мүгәддәс Китабда дејилдији кими, Јеһова Аллаһ «бүтүн јер үзүнү нәзәрдән кечирир ки, сидги-үрәкдән Она бағлы оланларын рифаһы үчүн ҝүҹүнү ҝөстәрсин» (2 Салнамәләр 16:9). Зәбур 32:8 ајәсиндә Јеһова Өз достларына сөз верир: «Сәни өјрәдәҹәјәм, доғру јола јөнәлдәҹәјәм, сәнә нәсиһәт верәҹәјәм, ҝөзүм үстүндә олаҹаг».\n5 Аллаһа дүшмән кәсилән Шејтан бизим Аллаһла дост олмағымызы истәмир, буна әнҝәл олмаға чалышыр. Амма Јеһова Аллаһ бизи тәк гојмајыб. (Зәбур 55:22 ајәсини охујун.) Бир дост кими, биз Јеһова Аллаһа сидги-үрәкдән ибадәт едирик. Һәтта ән чәтин анларымызда белә, Она сәдагәтимизи горујуб сахлајырыг. Биз бир мәзмурчунун Јеһова һаггында дедији сөзләрә шәрикик, биз дә онун кими әминик: «Јеһова... сағымда дуруб, әсла сарсылмарам!» (Зәбур 16:8; 63:8). Бәс Шејтан бизим Аллаһла достлуғумуза неҹә мане олмаға чалышыр?\n6. Шејтан инсанларла бағлы нәји иддиа етмишди?\n6 Он биринҹи фәсилдән өјрәндијимиз кими, Шејтан Јеһова Аллаһа мејдан охуду. Ону јаланчылыгда иттиһам етди вә иддиа етди ки, Адәмлә Һәвваја нәјин јахшы, нәјин пис олдуғуна даир гәрар чыхармаг ихтијарыны вермәмәклә Аллаһ әдаләтсизлик едиб. Мүгәддәс Јазыларын «Әјјуб» китабына әсасән, Шејтан Аллаһла дост олмаг истәјән инсанлара да шәр атыр. Шејтанын дедијинә ҝөрә, инсанлар Аллаһы севдикләри үчүн јох, нә исә умдуглары үчүн Она ибадәт едирләр. О һәтта иддиа едир ки, истәсә һәр кәси Аллаһдан узаглашдыра биләр. Ҝәлин ҝөрәк Әјјуб пејғәмбәрин һадисәсиндән нә өјрәнмәк олар вә Јеһова Аллаһ бизи неҹә мүдафиә едир.\n7, 8. а) Јеһова Аллаһ Әјјуб пејғәмбәр барәдә нә фикирдә иди? б) Шејтан Әјјуб пејғәмбәрлә бағлы нәји иддиа едирди?\n7 Тәхминән 3600 ил бундан әввәл јашамыш Әјјуб пејғәмбәр әмәлисалеһ инсан олуб. Јеһова Аллаһ демишди ки, һәмин дөврдә јер үзүндә онун кими инсан јох иди. Әјјуб пејғәмбәр Аллаһа дәрин еһтирам бәсләјирди вә Аллаһын нифрәт етдији шејләрә нифрәт едирди (Әјјуб 1:8). Бәли, Әјјуб, сөзүн әсил мәнасында, Аллаһын досту иди.\n8 Шејтан дејирди ки, ҝуја Әјјуб Аллаһа худбин мәгсәдлә ибадәт едир. О, Јеһова Аллаһа демишди: «Ҹаныны, евини, мал-мүлкүнү горујан Сән дејилсән? Әлинин зәһмәтинә бәрәкәт вермисән, сүрүләри һәр јана јајылыб. Амма әлини узадыб онун варына, јохуна тохун, о, дүз Сәнин үзүнә ләнәт едәҹәк» (Әјјуб 1:10, 11).\n9. Јеһова Аллаһ Шејтана нә етмәјә изин верди?\n9 Шејтан Әјјуб пејғәмбәрә шәр атды, ҝуја о, Аллаһдан нә исә умдуғу үчүн Она гуллуг едир. Шејтан һәмчинин иддиа едирди ки, истәсә, Әјјуб пејғәмбәри Аллаһдан узаглашдыра биләр. Дүздүр, Јеһова Аллаһ Шејтанын иттиһамларынын јалан олдуғуна әмин иди. Бунунла белә, изин верди ки, Шејтан Әјјуб пејғәмбәрин достлуғуну сынаға чәксин, ҝөрсүн о, Аллаһы севдији үчүн Онунла достдур, јохса башга сәбәбә ҝөрә.\nӘЈЈУБ ПЕЈҒӘМБӘРИН СЫНАҒЫ\n10. Шејтан Әјјуб пејғәмбәри неҹә сынаға чәкди вә о, сынагдан неҹә чыхды?\n10 Шејтан Әјјуб пејғәмбәрин мал-гарасынын јарысыны талан етди, јарысыны мәһв етди, нөкәрләрини өлдүрдү. Беләҹә, Әјјуб варындан, јохундан олду. Сонда исә Шејтан Әјјубун он өвладыны гәтлә јетирди. «Бүтүн бунларын мүгабилиндә Әјјубун дилиндән она ҝүнаһ газандыран бир кәлмә сөз чыхмады». Бәли, о, Аллаһдан үз дөндәрмәди, Она садиг галды (Әјјуб 1:12—19, 22).\nӘјјуб пејғәмбәр вәфалы дост олдуғу үчүн Аллаһ онун башындан немәтләр төкдү\n11. а) Шејтан Әјјуб пејғәмбәри даһа неҹә сынаға чәкди? б) Әјјуб бу сынагдан неҹә чыхды?\n11 Амма Шејтан Әјјуб пејғәмбәрдән әл чәкмәди. О, Аллаһа мејдан охујуб деди: «Әлини узадыб онун әтинә, сүмүјүнә тохун, о, дүз Сәнин үзүнә ләнәт едәҹәк». Бундан сонра Шејтан Әјјубун ҹанына ағыр хәстәлик салды (Әјјуб 2:5, 7). Амма Әјјуб јенә дә Аллаһдан үз дөндәрмәди. О белә деди: «Мән сон нәфәсимәдәк садиг галаҹағам!» (Әјјуб 27:5).\n12. Әјјуб пејғәмбәр Шејтанын иддиаларынын јалан олдуғуну неҹә сүбут етди?\n12 Әјјуб пејғәмбәрин Шејтанын иттиһамларындан вә нәјә ҝөрә бу гәдәр әзаб чәкдијиндән хәбәри јох иди. О елә зәнн едирди ки, башына ҝәлән бәлалар Аллаһдандыр (Әјјуб 6:4; 16:11—14). Бунунла белә, Әјјуб Аллаһа сәдагәтиндән дөнмәди. Артыг шүбһә јери галмамышды, Әјјуб худбин, мәнфәәт ҝүдән инсан дејилди. О, Аллаһы севдији үчүн Онунла дост иди. Шејтанын бүтүн иддиалары јалан иди!\n13. Әјјуб пејғәмбәр Аллаһа садиг галмагла нәји сүбут етди?\n13 Әјјуб пејғәмбәрин ҝөјдә баш верәнләрдән, Шејтанын галдырдығы мәсәләдән хәбәри олмаса да, о, Аллаһа сәдагәтини горуду вә Шејтанын шәр варлыг олдуғуну сүбут етди. Јеһова Аллаһ Әјјуб пејғәмбәрин сәдагәтини мүкафатсыз гојмады (Әјјуб 42:12—17).\nШЕЈТАН БИЗӘ ДӘ БӨҺТАН АТЫР\n14, 15. Шејтан бүтүн инсанлары нәдә иттиһам едир?\n14 Әјјуб пејғәмбәрин башына ҝәләнләрдән өзүмүзә нәтиҹә чыхара биләрик. Бу ҝүн Шејтан бизә дә шәр атыр, ҝуја биз дә мәнфәәт ҝүддүјүмүз үчүн Јеһова Аллаһа ибадәт едирик. Әјјуб 2:4 ајәсинә әсасән, Шејтан бу иддианы ирәли сүрмүшдү: «Инсан ҹанындан өтрү һәр шејини верәр». Бунунла Шејтан тәкҹә Әјјубу јох, бүтүн инсанлары худбинликдә иттиһам етмишди. Әјјуб пејғәмбәрдән јүз илләр сонра да Шејтан Јеһова Аллаһа мејдан охујур вә Онун хидмәтчиләрини иттиһам едирди. Мисал үчүн, Мәсәлләр 27:11 ајәсиндә јазылыб: «Оғлум, һикмәтли ол, гәлбим севинсин, Мәнә мејдан охујана ҹаваб верә билим».\n15 Сиз дә Јеһова Аллаһа итаәт едиб Она вәфалы дост олсаныз, Шејтанын јаланчы олдуғуну сүбут етмиш оларсыныз. Аллаһын досту олмаг үчүн һәјатынызда көклү дәјишиклик етмәк лазым ҝәлсә белә, ҝери чәкилмәјин, чүнки бу, һәјатда верәҹәјиниз ән дүзҝүн гәрар олар! Бу, чох ҹидди гәрардыр. Шејтан иддиа едир ки, дара дүшәндә сиз дә Аллаһдан үз дөндәрәҹәксиниз. О әлиндән ҝәләни едир ки, инсанын Аллаһа сәдагәтини сындырсын. Ҝәлин ҝөрәк о, буну неҹә едир.\n16. а) Инсанлары Аллаһа ибадәтдән узаглашдырмаг үчүн Шејтан һансы фәндләрә әл атыр? б) Иблис сизи Аллаһын јолундан неҹә узаглашдыра биләр?\n16 Аллаһла дост олмағымыза мане олмаг үчүн Шејтан һәр ҹүр фәндә әл атыр. О, «удмаға адам ахтарыр», «нәрилдәјән шир кими» инсанлара һүҹум едир (1 Бутрус 5:8). Буна ҝөрә дә достларыныз, аилә үзвләриниз, танышларыныз Мүгәддәс Китабы өјрәнмәјинизә гаршы чыхарса, өјрәндикләринизә әмәл етмәјә мане олмаг истәјәрсә, тәәҹҹүбләнмәјин. Һәтта бу заман сизә елә ҝәлә биләр ки, һамы сизә гаршыдыр (Јәһја 15:19, 20) *. Шејтан һәмчинин «нур мәләји ҹилдинә ҝирир». О, бизи товлајараг Јеһова Аллаһын итаәтиндән чыхмаға тәһрик едә биләр (2 Коринфлиләрә 11:14). Шејтан инсанлары Аллаһа ибадәтдән узаглашдырмаг үчүн даһа бир фәндә әл атыр: онлары инандырмаға чалышыр ки, онлар Аллаһа ибадәт етмәјә лајиг дејилләр (Мәсәлләр 24:10).\nАЛЛАҺЫН ӘМРЛӘРИНӘ РИАЈӘТ ЕДӘК\n17. Бизи Јеһова Аллаһа итаәт етмәјә тәшвиг едән нәдир?\n17 Биз Јеһоваја итаәт едәндә Шејтанын јаланчы олдуғуну сүбут етмиш олуруг. Бәс итаәткар олмаға бизә нә көмәк едә биләр? Мүгәддәс Китабда дејилир: «Аллаһын Јеһованы бүтүн гәлбинлә, бүтүн варлығынла, вар ҝүҹүнлә севмәлисән» (Ганунун тәкрары 6:5). Бәли, бизи Јеһова Аллаһа итаәт етмәјә тәшвиг едән мәһз мәһәббәтдир. Јеһоваја мәһәббәтимиз артдыгҹа, Онун бүтүн әмрләринә әмәл етмәк истәјимиз дә артаҹаг. Һәвари Јәһја јазмышды: «Аллаһы севмәк Онун әмрләринә риајәт етмәк демәкдир, Онун әмрләри исә ағыр дејил» (1 Јәһја 5:3).\n18, 19. а) Јеһова Аллаһ һансы әмәлләрдән узаг дурмағы әмр едир? б) Һарадан билирик ки, Аллаһ инсандан ҝүҹү чатмајан шеји тәләб етмир?\n18 Бәс Јеһова Аллаһ һансы әмәлләрдән узаг дурмағы әмр едир? Бу әмәлләрдән бир нечәси « Аллаһын нифрәт етдији әмәлләрә нифрәт едәк» адлы чәрчивәдә садаланыр. Сизә елә ҝәлә биләр ки, бу әмәлләрдән бәзиләри елә дә зәрәрли дејил. Амма Мүгәддәс Китабдакы ајәләри диггәтлә охујанда вә үзәриндә дәриндән дүшүнәндә Јеһова Аллаһын ганунларына табе олмағын нәјә ҝөрә ағыллы һәрәкәт олдуғуну ҝөрәҹәксиниз. Ола билсин, һәјатынызда мүәјјән дәјишикликләр етмәли олдуғунузу баша дүшәҹәксиниз. Амма һәрдән буну етмәк елә дә асан олмајаҹаг. Бу чәтинлији ашсаныз, Јеһова Аллаһла дост олмағын ҝәтирдији хошбәхтлији вә мәмнунлуғу дујаҹагсыныз (Әшија 48:17, 18). Бәс неҹә әмин ола биләрик ки, бу дәјишикликләри етмәк мүмкүндүр?\n19 Јеһова Аллаһ һеч вахт инсандан ҝүҹү чатмајан шеји тәләб етмир (Ганунун тәкрары 30:11—14). О, јахын дост кими бизи биздән јахшы таныјыр, бизим бүтүн зәиф вә ҝүҹлү ҹәһәтләримизи билир (Зәбур 103:14). Мүгәддәс Китабын бир ајәси бизә үрәк-дирәк верир: «Аллаһ вәфалы Аллаһдыр, О гојмаз ки, сиз ҝүҹүнүз чатмајан сынаглара мәруз галасыныз. Сынаг вахты дөзә биләсиниз дејә, сизә чыхыш јолу да ҝөстәрәҹәк» (1 Коринфлиләрә 10:13). Әмин ола биләрик ки, доғру-дүзҝүн давранмаг үчүн Јеһова Аллаһ бизә һәмишә көмәк едәҹәк. Чәтинлијә дөзмәк үчүн бизә «инсан ҝүҹүндән үстүн олан» ҝүҹү верәҹәк (2 Коринфлиләрә 4:7). Чәтин анларында Јеһова Аллаһын көмәјини, ҝүҹүнү һисс едән һәвари Булус демишди: «Мәнә гүввәт верәнин сајәсиндә һәр шејә ҝүҹүм чатыр» (Филиппилиләрә 4:13).\nАЛЛАҺЫН СЕВДИЈИ ӘМӘЛЛӘРИ СЕВӘК\n20. Биз һансы хүсусијјәтләри әкс етдирмәлијик вә нәјә ҝөрә?\n20 Јеһова Аллаһын досту олмаг истәјириксә, Онун бәјәнмәдији әмәлләрдән әл чәкмәк аздыр — Јарадан биздән башга шеј дә тәләб едир (Ромалылара 12:9). Аллаһын достлары һәм дә Онун севдији шејләри севмәлидир. Мәсәлән, Зәбур 15:1—5 ајәләриндә јазыланлары. (Ајәләри охујун.) Аллаһын достлары өзләриндә Она хас хүсусијјәтләр јетишдирмәлидирләр вә «мәһәббәт, севинҹ, сүлһ, сәбир, хејирхаһлыг, јахшылыг, иман, мүлајимлик, өзүнә һаким олмаг» кими хүсусијјәтләр әкс етдирмәлидирләр (Галатијалылара 5:22, 23).\n21. Аллаһа хош ҝедән хүсусијјәтләри әкс етдирмәкдә бизә нә көмәк едә биләр?\n21 Бу ҝөзәл кејфијјәтләри әкс етдирмәкдә бизә нә көмәк едәр? Мүгәддәс Китабы мүнтәзәм охумагла вә арашдырмагла Јеһова Аллаһын нәләри севдијини өјрәнә биләрик (Әшија 30:20, 21). Бунун сајәсиндә Јеһоваја мәһәббәтимиз артаҹаг вә бу мәһәббәт Она итаәт етмәк арзумузу аловландыраҹаг.\n22. Јеһова Аллаһа табе олмаг һансы ҝөзәл нәтиҹәни ҝәтирәҹәк?\n22 Инсанын һәјатында дәјишиклик етмәси Мүгәддәс Китабда көһнә палтары чыхарыб тәзә палтары ҝејинмәјә бәнзәдилир. Орада дејилир ки, «көһнә шәхсијјәти... әјниниздән чыхарыб, јени шәхсијјәти ҝејинин» (Колослулара 3:9, 10). Буну етмәк асан олмаса да, Јеһова Аллаһ сөз верир ки, Она табе олуб пис вәрдишләримизи тәрҝитсәк, һәјатымызда дәјишиклик етсәк, бизи бөјүк мүкафат ҝөзләјир (Зәбур 19:11). Буна ҝөрә дә ҝәлин Јеһова Аллаһа табе олаг, ҝәлин Шејтанын јаланчы олдуғуну сүбут едәк. Јеһоваја мүкафата ҝөрә јох, Ону үрәкдән, сәмими-гәлбдән севдијимизә ҝөрә хидмәт едәк. Бах онда Јеһова илә, сөзүн әсил мәнасында, дост олаҹағыг!\n^ абз. 16 Бу о демәк дејил ки, сизин Мүгәддәс Китабы өјрәнмәјинизә гаршы чыхан бүтүн инсанлары Шејтан идарә едир. Амма Мүгәддәс Китабда јазылыб ки, Шејтан «бу дөврүн аллаһы»дыр вә «бүтүн дүнја... Шәририн әлиндәдир». Буна ҝөрә дә инсанлар бизи Јеһова Аллаһа ибадәтдән узаглашдырмаг истәјәндә тәәҹҹүбләнмәмәлијик (2 Коринфлиләрә 4:4; 1 Јәһја 5:19).\nАЛЛАҺЫН НИФРӘТ ЕТДИЈИ ӘМӘЛЛӘРӘ НИФРӘТ ЕДӘК\nЧыхыш 20:13; 21:22, 23\nЛавилиләр 20:10, 13, 15, 16; Ромалылара 1:24, 26, 27, 32; 1 Коринфлиләрә 6:9, 10\nГанунун тәкрары 18:9—13; 1 Коринфлиләрә 10:21, 22; Галатијалылара 5:20, 21\n1 Коринфлиләрә 5:11\nЛавилиләр 6:2, 4; Ефеслиләрә 4:28\nМәсәлләр 6:16, 19; Колослулара 3:9; Вәһј 22:15\nЗәбур 11:5; Мәсәлләр 22:24, 25; Мәлаки 2:16; Галатијалылара 5:20, 21\nНалајиг данышыг вә гејбәт\nЛавилиләр 19:16; Ефеслиләрә 5:4; Колослулара 3:8\nЈарадылыш 9:4; Һәвариләрин ишләри 15:20, 28, 29\n1 Тимутијә 5:8\nМүһарибәдә вә сијаси ишләрдә иштирак\nӘшија 2:4; Јәһја 6:15; 17:16\nСигарет чәкмәк вә наркотик маддәләр гәбул етмәк\nМарк 15:23; 2 Коринфлиләрә 7:1\n1 ЈЕҺОВА АЛЛАҺЫН ДОСТЛАРЫ ОНА ИТАӘТ ЕДИРЛӘР\n«Мәнә итаәт един, онда Мән сизин Аллаһыныз олаҹағам, сиз дә Мәним халгым» (Әрәмја 7:23).\nАллаһла дост олмаг мүмкүндүр?\nЈарадылыш 22:18; Јагуб 2:23\nИбраһим пејғәмбәр Јеһова Аллаһа табе олдуғу вә Она иман ҝәтирдији үчүн Аллаһын досту олду.\n2 Салнамәләр 16:9\nЈеһова Аллаһ итаәткар бәндәләринә көмәк едир.\nЗәбур 25:14; 32:8\nЈеһова Аллаһ Өз достларына дәрракә верир.\nЈеһова Аллаһ Өз достларына дајаг олур.\n2 ӘЈЈУБ ПЕЈҒӘМБӘР АЛЛАҺЫН ДОСТУ ВӘ АЛЛАҺА САДИГ ИНСАН ИДИ\n«Бүтүн бунларын мүгабилиндә, Әјјуб нә ҝүнаһ етди, нә дә Аллаһы тәгсирләндирди» (Әјјуб 1:22).\nШејтан Әјјуб пејғәмбәри неҹә сынаға чәкди вә о, бу сынагдан неҹә чыхды?\nӘјјуб 1:10, 11\nШејтан иддиа едирди ки, Әјјуб пејғәмбәр Аллаһы севмир, о, худбин вә мәнфәәт ҝүдән инсандыр.\nӘјјуб 1:12—19; 2:7\nЈеһова Аллаһ Шејтана изин верди ки, Әјјуб пејғәмбәрин варыны, јохуну әлиндән алсын. Шејтан һәтта пејғәмбәрин ҹанына ағыр хәстәлик салды.\nӘјјуб пејғәмбәрин нәјә ҝөрә бу гәдәр әзаб чәкдијиндән хәбәри олмаса да, о, Аллаһа садиг галды.\n3 ШЕЈТАН СИЗИ ДӘ АЛЛАҺДАН УЗАГЛАШДЫРМАГ ИСТӘЈИР\n«Инсан ҹанындан өтрү һәр шејини верәр» (Әјјуб 2:4).\nАллаһла достлуғумузу позмаг үчүн Шејтан һансы фәндләрә әл атыр?\n2 Коринфлиләрә 11:14\nШејтан бизи товлајараг Јеһова Аллаһын итаәтиндән чыхартмаг истәјир.\nО, бизи инандырмаға чалышыр ки, биз Аллаһа ибадәт етмәјә лајиг дејилик.\n1 Бутрус 5:8\nШејтан даим бизи јыхмаға чалышыр.\nЈеһова Аллаһа итаәт един вә Она садиг галын. Бунунла Шејтанын јаланчы олдуғуну үзә чыхармыш оларсыныз.\n4 БИЗ МӘҺӘББӘТДӘН ИРӘЛИ ҜӘЛӘРӘК ЈЕҺОВА АЛЛАҺА ТАБЕ ОЛУРУГ\n«Аллаһы севмәк Онун әмрләринә риајәт етмәк демәкдир» (1 Јәһја 5:3).\nЈеһова Аллаһын досту олмаг үчүн нә етмәк лазымдыр?\nГанунун тәкрары 6:5\nГәлбиниздә Аллаһа мәһәббәт јетишдирин. Мәһәббәт сизә итаәткар олмаға көмәк едәҹәк.\nӘшија 48:17, 18\nҺәмишә Аллаһа итаәт етсәниз, хејир тапарсыныз.\nГанунун тәкрары 30:11—14\nӘмин олун ки, Јеһова Аллаһ һеч вахт ҝүҹүнүз чатмајан шеји сиздән тәләб етмәз.\nДоғру вә һагг ишләр ҝөрүн, Аллаһ сизә гүввәт верәҹәк.\nБу, садәҹә үрәјимиздә бәсләдијимиз һиссләр дејил.


Q=4	C=3	SS=1	LS=1	PS=0	DC=0	LC=0	SD=0	BS=0	G0=45	G1=28	G2=15	DLID=az_RU	BODY=Системли склеродермија хәстәлијинин олмасына бахмајараг, никбин әһвал-руһијјәдә галмаг\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс бислама болгар гырғыз еве ермәни естон зулу иврит илок инҝилис исланд испан италјан каонде кикујју кинјаруанда кирунди кореја коса латыш лингала лози лувале малагаси маҹар оромо полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тви тигре ток-писин тсонга түрк фин франсыз хорват чех чибемба читонга чичева шона јапон јунан ҝүрҹү һилигајнон әрәб\n«Јатыб–дурмаг үчүн мәнә көмәк лазым иди. Һәр аддымым мәнә әзаб верирди. Боғазым тутулдуғуна ҝөрә ағрыкәсиҹи дәрманлары уда билмирдим. Мәндә сағалмаз јаралар әмәлә ҝәлди. Сонрадан исә бәзиләри гангренаја чеврилди. Мәдәмдә хора вар иди вә мәдәм ҝүҹлү гыҹгырырды. Баша дүшә билмирдим нә баш верир. Мәним ҹәми-ҹүмләтаны он јашым вар иди» (Елиса).\nМәһдудијјәтләринә бахмајараг, Елиса севә-севә инсанлара Мүгәддәс Китаб барәдә өјрәдир\nСКЛЕРОДЕРМИЈА. Мәнасы «бәрк дәри» демәкдир. Дүнја әһалисинин 2,5 милјону бу хәстәлијә тутулуб. Бу хәстәлијин ән ҝениш јајылмыш нөвү мәһдуд склеродермијадыр вә чох вахт ушагларда раст ҝәлинир. Бу хәстәлик заманы, әсас етибарилә, дәри тохумалары бәркијир.\nЕлисаја исә он јашында системли склеродермија диагнозу гојулмушду. Јәни онда проблем тәкҹә дәрисиндә дејилди, һәмчинин дахили органлары да — бөјрәкләри, үрәји, ағҹијәри вә мәдә-бағырсаг јолу сырадан чыхмышды. Һәкимләр дүшүнүрдүләр ки, мүалиҹә Елисанын өмрүнү ҹәми беш ил узадаҹаг. Бунун үстүндән 14 ил кечиб вә Елиса һәлә дә сағдыр. Дүздүр, о, там сағалмаса да, һәјата никбин бахыр. Елиса хәстәлији һагда вә она дөзмәк үчүн һарадан ҝүҹ алдығы барәдә «Ојанын!» журналынын мүхбиринә мүсаһибә верир.\nХәстәлијин барәдә нә вахт хәбәр тутмусан?\nДоггуз јашым оланда дирсәјим кәсилди вә бу, мәнә шиддәтли ағры верирди. Јара һеч ҹүр сағалмырды, әксинә, даһа да бөјүјүрдү. Ган анализи верәндән сонра мәндә системли склеродермија хәстәлији ашкар олунду. Сәһһәтим сүрәтлә писләшдији үчүн бизә бу хәстәлик үзрә мүтәхәссис тапмаг лазым иди.\nАхтарышларыныз нә илә нәтиҹәләнди?\nБиз ревматолог тапдыг. О, валидејнләримә деди ки, кимјатерапија етсәк, хәстәлијим сәнҝијәҹәк вә бу, өмрүмү беш ил узадаҹаг, бәлкә дә, хәстәлијим кечиб ҝедәҹәк. Бунун пис тәрәфи исә о иди ки, кимјатерапија иммун системими зәифләдәҹәкди. Һәтта ади сојугдәјмә белә, өлүмҹүл ола биләрди.\nҜөрүндүјү кими, башына пис шеј ҝәлмәди.\nҺә. Аллаһа шүкүр, һәлә ки сағам. Амма 12 јашым оланда дөш гәфәсимдә кәскин ағрылар јаранмаға башлады. Ағры 30 дәгигә давам едирди, бәзән ҝүндә ики дәфә олурду. Ағрыларым о гәдәр шиддәтли иди ки, дөзә билмәјиб гышгырырдым.\nБу ағрыларын сәбәби нә иди?\nҺәкимләр ашкар етдиләр ки, мәним һемоглобиним дәһшәтли дәрәҹәдә ашағы дүшүб вә ганын бејнимә ҝетмәси үчүн үрәјим даһа чох ишләмәли олурду. Бир нечә һәфтәдән сонра мүалиҹә сајәсиндә бу проблем арадан галхды. Амма һәмин вахтлар елә фикирләширдим ки, буҝүндән сабаһа сағ чыхмарам. Өзүмү һеч вахт бу дәрәҹәдә көмәксиз һисс етмәмишдим, санки, мәнимлә баш верәнләрин гаршысында аҹиз идим.\nДиагноз гојуландан 14 ил кечиб. Инди өзүнү неҹә һисс едирсән?\nҺәлә дә ағрыларым вар. Склеродермија илә әлагәли олан башга хәстәликләрлә дә — мәдә хорасы, ағҹијәрин фибросу вә мәдәмин һәддән артыг гыҹгырмасы илә мүбаризә апарырам. Бунунла белә, хәстәлијимә мејдан охујурам вә вахтымы мәјуслуг кечирмәјә сәрф етмирәм, чүнки ҝөрүләси башга ишләрим вар.\nМән рәсм чәкмәји, палтар тикмәји вә мунҹуг дүзмәји хошлајырам. Ән әсасы исә бир Јеһованын Шаһиди кими инсанлара Мүгәддәс Китабы өјрәтмәк иши илә мәшғул олурам. Инсанларын евинә ҝедә билмәјәндә башга иман баҹы-гардашларым јахынлығымызда јашајан инсанлара Мүгәддәс Китаб дәрсләри кечәндә онларла әмәкдашлыг едирәм. Һәтта өзүмүн дә дәрс кечдијим адамлар вар. Тәблиғ хидмәти һәјатыма мәна гатыр.\nБелә хәстәлијин ола-ола нәјә ҝөрә бу ишлә мәшғул олурсан?\nЧүнки билирәм ки, чатдырдығым хәбәр һәјати ваҹибдир вә инсанларын хејринәдир. Башгаларына көмәк етмәк мәнә севинҹ ҝәтирир. Һәтта өзүмү ҝүмраһ һисс едирәм. Гыса мүддәтлик олса да, хәстәлијим јаддан чыхыр.\nМүсбәт әһвал-руһијјәдә олмагда Мүгәддәс Китаб сәнә неҹә көмәк едир?\nМүгәддәс Китаб мәнә хатырладыр ки, мәним вә башгаларынын чәкдији әзаблар мүвәггәтидир. Вәһј 21:4 ајәсиндә дејилир ки, Аллаһ тәјин етдији вахтда инсанларын «ҝөзләриндән бүтүн јашлары силәҹәк. Артыг өлүм олмајаҹаг. Нә дәрд, нә фәрјад, нә дә ағры олмајаҹаг». Бу кими ајәләр барәдә фикирләшмәк Аллаһын ишыглы ҝәләҹәјә даир вердији вәдә иманымы мөһкәмләндирир вә белә ҝәләҹәк јалныз хроники хәстәликдән әзијјәт чәкәнләри јох, бүтүн инсанлары ҝөзләјир.


Q=17	C=7	SS=3	LS=7	PS=7	DC=0	LC=0	SD=0	BS=2	G0=17	G1=13	G2=7	DLID=az_RU	BODY=Ирландијаја сәјаһәт | Өлкәләр вә халглар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон зулу иврит илок инҝилис исланд испан италјан кинјаруанда кирунди кореја коса лингала лози малагаси маҹар полјак португал пәнҹаб румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тви тсонга түрк фин франсыз хорват чех читонга чичева јапон јунан ҝүрҹү һилигајнон әрәб\nӨЛКӘЛӘР ВӘ ХАЛГЛАР | ИРЛАНДИЈА\n«ЗҮМРҮД АДА». Ирландијаја она ҝөрә белә дејирләр ки, чохлу лејсан јағышлары јағдығындан һәр јан јамјашылдыр. Мәнзәрәли ҝөлләр, чајлар, саһилбоју узанан јајлалар вә дәрә-тәпәләр онун тәбии ҝөзәллијинә ҝөзәллик гатыр.\nАда ики һиссәдән — Бирләшмиш Краллығын тәркибиндә олан Шимали Ирландијадан вә әразисинә ҝөрә даһа бөјүк олан мүстәгил Ирландија Республикасындан ибарәтдир.\nДам өртүјү самандан олан ев\nИрландија халгы чохлу чәтинликләрә синә ҝәриб. Мәсәлән, бәзи мәнбәләрә ҝөрә, 1845—1851-ҹи илләр әрзиндә картоф саһәләринә дүшән хәстәлик уҹбатындан мәһсул зај олдуғундан аҹлыгдан вә хәстәликдән бир милјона јахын инсан тәләф олмушду. Чохлары сәфаләтдән ҹанларыны гуртармаг үчүн Австралија, Бирләшмиш Штатлар, Бөјүк Британија вә Канада кими өлкәләрә мүһаҹирәт етмишдир. Бу ҝүн тәхминән 35 милјон америкалынын көкү Ирландијаја ҝедиб чыхыр.\nИрландлар истиганлы вә гонагпәрвәр халгдыр. Ҝениш јајылмыш әјләнҹәләрә ат чапмаг, еләҹә дә крикет, регби, футбол вә гал футболу (футбола охшајыр) кими команда ојунлары дахилдир. Гадынлар команда ојунларындан хүсусилә камоҝи ојнуну хошлајырлар. Бу ојун отүстү хоккејә бәнзәјир.\nИрландлар һәм дә үнсијјәтҹил вә мусигисевәр инсанлардыр. Ирландијанын степ рәгси дүнјаҹа мәшһурдур. Бу рәгс заманы рәггаслар гамәтләрини шух сахлајараг ајаглары илә ҹәлд вә дәгиг һәрәкәтләр едирләр.\nЈеһованын Шаһидләри јүз илдән чохдур ки, Ирландијада фәалијјәт ҝөстәрирләр. Һал-һазырда Ирландијада алты миндән чох Јеһованын Шаһиди јашајыр. Онлар фәал шәкилдә инсанлара Мүгәддәс Китабы өјрәдирләр.\nӘнәнәви Ирландија чалғы аләтләриндән бәзиләри (солдан саға): келт арфасы, Ирландија тулуг зурнасы, скрипка, аккордеон, фит вә боуран (тәбил)\nНәһәнҝләр ҹығыры Шимали Ирландијанын шимал саһилләриндә јерләшир. Бу ҹығыр минләрлә базалт даш сүтунлардан ибарәтдир вә гәдимдә дәниз сујуна гарышан лаванын сојумасы нәтиҹәсиндә јаранмышдыр.\nӘһалиси: Ирландија Республикасында тәхминән 4,5 милјон, Шимали Ирландијада исә тәхминән 1,8 милјон\nПајтахтлары: Ирландија Республикасы — Дублин, Шимали Ирландија — Белфаст\nДилләри: ирланд вә инҝилис\nИглими: мөтәдилдир, тез-тез лејсан јағышлары јағыр\nӘсас динләри: Ирландија Республикасында чоху католикдир; Шимали Ирландијада протестант вә католикдирләр\nМәтн Електрон нәшрләри јүкләмәк үчүн параметрләр ОЈАНЫН! Фаҹиәнин вурдуғу јараны неҹә сағалтмаг олар?\nФаҹиәнин вурдуғу јараны неҹә сағалтмаг олар?\nОЈАНЫН! Фаҹиәнин вурдуғу јараны неҹә сағалтмаг олар?


Q=0	C=0	SS=0	LS=0	PS=0	DC=0	LC=0	SD=0	BS=2	G0=10	G1=9	G2=7	DLID=az_RU	BODY=Биз Һамымыз Зәкзәкиjик!\nШеjх Зәкзәкиjә гаршы тәхрибат, Сәудиjjә режими Шиә мәһбусларын азад едилмәсинә мане олур\nAvqust 10, 2017 - 4:39 PM Хәбәрин коду : 847382 Мәнбә : Деjерлер Link:\n2 ил әввәлки һүҹумда сол ҝөзүнү итирән Шеjхин сағ ҝөзү дә ҝөрмә габилиjjәтини итирмәк үзрәдир. Шеjхин һәjат jолдашынын да сәһһәти jахшы деjил, чүнки һүҹумда она дәjмиш ҝүллә һәлә дә бәдәниндән чыхарылмаjыб.\nӘһли Беjт (әлеjһимус-сәлам) - АБНА – Хәбәр Аҝентлиjинин вердиjи хәбәрә әсасән, Ниҝериjа Ислами Һәрәкатынын jүксәк сәлаһиjjәтли рәсмиләриндән бири Сәудиjjә режиминин бу өлкәjә Шеjх Зәкзәкинин азад едилмәмәси үчүн тәзjиг етдиjини ачыглаjыб.\nБу һагда Шеjх Зәкзәкинин сон вәзиjjәтинә даир мәлумат алмаг үчүн Ниҝериjа Ислам Һәрәкатынын jүксәк сәлаһиjjәтли рәсмиси Адәм Суһо Меһрнеwс-а мүсаһибә вериб. Мүсаһибәдә верилән суаллар вә алынан ҹаваблара ашағыдакы кимидир:\n- Шеjх Зәкзәки илә һәjат jолдашынын сон вәзиjjәти һаггында бизә даһа әтрафлы мәлуматлар верә биләрсиниз?\n- Ниҝериjа Али Мәһкәмәсинин һәбсдән азад олунмасы илә бағлы вердиjи гәрара бахмаjараг, һөкумәт Шеjхин азадлыға бурахылмасына мане олур. 2 ил әввәлки һүҹумда сол ҝөзүнү итирән Шеjхин сағ ҝөзү дә ҝөрмә габилиjjәтини итирмәк үзрәдир. Шеjхин һәjат jолдашынын да сәһһәти jахшы деjил, чүнки һүҹумда она дәjмиш ҝүллә һәлә дә бәдәниндән чыхарылмаjыб.\n- Ниҝериjа Ислами Һәрәкаты jаjдығы бәjанатда, Шеjхин бу өлкәнин әсҝәрләри тәрәфиндән террор едилдиjини ачыгламышды. Бу мәсәләни неҹә гиjмәтләндирирсиниз?\n- Бу бәjанатын Ислами Һәрәкат илә һеч бир әлагәси jохдур вә бу ҹүр тәшәббүсләрлә һөкумәт тәрәфиндән бизә тәзjиг едилмәсинә сәj едилир. Бу бәjанаты ачыг ашкар тәкзиб едирик, амма еjни заманда Шеjх Зәкзәкиjә гаршы тәхрибат едилдиjинә даир хәбәрдарлыг да етмәк истәjирәм.\n- Беjнәлхалг иҹтимаиjjәтин Шеjх Зәкзәкинин вәзиjjәти һаггында сәрҝиләдиjи сүкут мөвгеjини неҹә шәрһ едирсиниз? Иранын бу мәсәләjә реаксиjасы һаггында нә дүшүнүрсүнүз?\n- Биз бүтүн беjнәлхалг ҹәмиjjәтдән Ниҝериjа һөкумәтинә Шеjхи азад етмәси үчүн тәзjиг етмәсини тәләб едирик. Иран едә биләҹәjи гәдәр бу мәсәләдә сәj ҝөстәрир. Иран сүкут етмәди, анҹаг бу өлкәнин мәһкәмә һакимиjjәти Шеjх Зәкзәки илә Ниҝериjа шиәләринин ишләрини БМТ-дә галдырараг, глобал мигjасда арашдырылмасы имканына маликдир.\n- Сәудиjjә Әрәбистаны илә Ниҝериjа һөкумәти арасында һәр һансы бир әлагә вармы?\n- Ниҝериjа президенти Сәудиjjә режими илә АБШ-ын мараглары истигамәтиндә һәрәкәт едир. Она ҝөрә дә, Сәудиjjә режими онлара Шеjхи азад етмәмәләри үчүн тәзjиг ҝөстәрир. Бунлара әлавә олараг, Сәудиjjә режими Ниҝериjа ордусуна мадди дәстәк верир.\n- Шеjх Зәкзәки илә Ниҝериjа Ислам Һәрәкатынын Фәләстин мәсәләси вә сон вахтлар шаһиди олдуғумуз Әл-Әгса мәсҹиди блокадасына гаршы мөвгеjи нәдир?\n- Фәләстин мәсәләси Шеjх Зәкзәки илә Ислами Һәрәкат үчүн чох мүһүмдүр вә бу истигамәтдә дә һәр ил Гүдс ҝүнүндә минләрлә Ислам Һәрәкаты үзвү нүмаjиш кечирәрәк, Фәләстинә дәстәк верир.\nДиггәт: Хәбәрдән истифадә етдикдә мәнбәjә истинад лазымдыр\nİyul 8, 2017 - 5:24 PM\nНиҝеријанын Абуҹа шәһәр сакинләри Шејх Зәкзәкинин азад едилмәсини тәләб етдиләр – Фото\nMart 23, 2017 - 5:59 PM


Q=14	C=2	SS=2	LS=5	PS=5	DC=0	LC=0	SD=0	BS=1	G0=34	G1=22	G2=8	DLID=az_RU	BODY=Јушә 2 | Онлајн Мүгәддәс Китаб | Јени дүнја тәрҹүмәси\nЈушә Әриһаја ики кәшфијјатчы ҝөндәрир (1—3)\nРаһаб кәшфијјатчылары ҝизләдир (4—7)\nКәшфијјатчылар Раһаба анд ичир (8—21а)\nАл рәнҝли кәндир (18)\nКәшфијјатчылар Јушәнин јанына гајыдыр (21б—24)\n2 Нун оғлу Јушә хәлвәтҹә Шиттимдән+ ики адам ҝөндәриб онлара тапшырды: «Ҝедин, өлкәни, әләлхүсус да, Әриһаны ҝөздән кечирин». Беләҹә, онлар јола чыхыб Раһаб+ адлы бир фаһишәнин евинә ҝәлдиләр вә орада галдылар. 2 Әриһа падшаһына хәбәр чатды: «Бу ҝеҹә мәмләкәти ҝөздән кечирмәк үчүн ики исраилли ҹасус ҝәлиб». 3 Падшаһ да адам ҝөндәриб Раһаба деди: «Евинә ҝәлән адамлары чыхарт. Онлар өлкәјә ҹасуслуг етмәјә ҝәлибләр». 4 Амма гадын онлары ҝизләтди. Падшаһын адамларына исә деди: «Дедијиниз адамлар ҝәлмишдиләр, амма мән онларын һарадан ҝәлдикләрини билмирдим. 5 Гаш гараланда, шәһәр дарвазалары бағланмамыш чыхыб ҝетдиләр, анҹаг билмәдим һара ҝетдиләр. Тез тәрпәнсәниз, онлара чатарсыныз». 6 (Әслиндә исә, онлары дама чыхарыб кәтан лифләри арасында ҝизләтмишди.) 7 Падшаһын адамлары онлары тутмаг үчүн Иордан чајынын кечидләринә үз тутдулар.+ Тәгибчиләр шәһәрдән чыхан кими дарвазалар бағланды. 8 Кишиләр һәлә јерләринә ҝирмәмиш Раһаб дама — онларын јанына галхды. 9 Онлара деди: «Билирәм ки, Јеһова бу өлкәни+ сизә верәҹәк. Сизин хофунуз бизи басыб,+ бүтүн өлкә ҹамааты горхудан зағ-зағ әсир.+ 10 Мисирдән чыханда Јеһованын сизин гаршынызда Гырмызы дәнизин суларыны неҹә гурутдуғуну ешитмишик,+ амориләрин падшаһы Сиһунла Огун башына нә ҝәтирдијиниздән,+ онлары Иорданын о тајында* неҹә мәһв етдијиниздән хәбәримиз вар. 11 Буну ешидәндә бизи горху бүрүмүшдү. Сизин вәһминиздән биздә үрәк галмајыб, чүнки Аллаһыныз Јеһова ҝөјдә вә јердә тәк олан Аллаһдыр.+ 12 Инди, хаһиш едирәм, Јеһоваја анд ичин ки, мән сизә хејирхаһлыг етдијим кими, сиз дә атамын күлфәтинә хејирхаһлыг едәҹәксиниз. Мәнә зәманәт верин ки, 13 атамла анамын, баҹы-гардашларымын, онларын ев әһлинин ҹанына гыјмајаҹагсыныз, бизи сағ сахлајаҹагсыныз».+ 14 Онлар гадына дедиләр: «Сәнә өз һәјатымызла замин олуруг. Әҝәр ишимизин үстүнү ачмасан, Јеһова бу өлкәни бизә верәндә сөзүмүзүн үстүндә дуруб сизә хејирхаһлыг ҝөстәрәҹәјик». 15 Бундан сонра Раһаб онлары кәндирлә пәнҹәрәдән ашағы саллады. Онун еви шәһәрин гала диварында, диварын башында иди.+ 16 Гадын онлара деди: «Даға гачын. Үч ҝүн орада ҝизләнин ки, сизи тапа билмәсинләр. Тәгибчиләр дала гајыданда јолунуза давам едәрсиниз». 17 Кишиләр она деди: «Биз бу өлкәјә ҝәләндә дүшдүјүмүз пәнҹәрәдән бу ал рәнҝли кәндири асмасан, 18 онда ичдирдијин анддан+ азад олаҹағыг. Ата-ананы, гардашларыны, атанын бүтүн күлфәтини евинә топла.+ 19 Әҝәр кимсә сәнин евиндән бајыра чыхса, ганы өз бојнуна олаҹаг, биз исә тәгсирсиз олаҹағыг. Евдә икән кимәсә хәтәр дәјсә, онун ганы бизим бојнумуза олаҹаг. 20 Амма әҝәр сән ишимизин үстүнү ачсан,+ биз ичдирдијин анддан азад олаҹағыг». 21 Гадын онлара деди: «Гој сиз дејән кими олсун!» Гадын онлары јола салды, онлар да чыхыб ҝетдиләр. Сонра гадын ал рәнҝли кәндири пәнҹәрәјә бағлады. 22 Кишиләр даға ҝетди вә тәгибчиләр ҝери гајыдана гәдәр үч ҝүн орада галды. Тәгибчиләр бүтүн јолу-изи ахтардылар, амма онлары тапа билмәдиләр. 23 Онда кишиләр дағдан ендиләр вә чајы кечиб Нун оғлу Јушәнин јанына ҝәлдиләр. Башларына ҝәләни бирҹә-бирҹә она нағыл еләдиләр. 24 Сонра Јушәјә дедиләр: «Јеһова бүтүн о өлкәни бизә вериб.+ Оранын бүтүн сакинләри горхумуздан тир-тир әсир».+


Q=16	C=14	SS=14	LS=2	PS=2	DC=0	LC=0	SD=0	BS=2	G0=27	G1=19	G2=12	DLID=az_RU	BODY=Орал секси ҹинси әлагә сајмаг олар? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Америка жест дили Вјетнам Данимарка Индонезија Исвеч Литва Малта Мјанма Нидерланд Норвеч Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар газах ган гырғыз еве ермәни естон ефик зулу иврит илок инҝилис исоко испан италјан каонде кинјаруанда кирунди кореја коса лингала малагаси малај малајалам маҹар нзема папјаменто (Күрасао) полјак португал португал (португал) пәнҹаб румын рус себуан сепеди серб серб (латын) сетсвана сингал словак словен суаһили тагалог таи татар телугу тив тсонга түрк түркмән фин франсыз хорват чех чибемба читонга чичева шона јапон јоруба јунан ҝүрҹү һилигајнон һинд әрәб\nБирләшмиш Штатларын Хәстәликләрә Нәзарәт вә Профилактика Мәркәзинин вердији мәлумата ҝөрә, 15—19 јашлы ҝәнҹләр арасында сорғу апарылыб. Сорғуда иштирак едәнләрин тәхминән јарысы орал секс илә мәшғул олдуғуну билдириб. Јазычы Шарлен Азам өз китабында гејд едир: «Ҝәнҹләрлә [орал секс һагда] сөһбәт етсәниз, ҝөрәҹәксиниз ки, онлар үчүн бу, гәбаһәтли бир шеј дејил. Онлар буну ҹинси әлагә сајмыр» («Oral Sex Is the New Goodnight Kiss»).\nСән неҹә фикирләширсән?\nФактлар нәји ҝөстәрир?\nБу, нәјә ҝөрә ваҹиб мәсәләдир?\nАшағыдакы суаллары ҹавабландыр.\nОрал секслә мәшғул олан гыз һамилә гала биләр?\nОрал секс сағламлыг үчүн зәрәрлидир?\nӨз ҹавабларынызы ашағыдакы ҹавабларла мүгајисә един.\nҸаваб. Јох. Мәһз буна ҝөрә, сәһв дә олса, чохлары орал секси тәһлүкәсиз сајыр.\nҸаваб. Һә. Орал секслә мәшғул олан шәхс һепатит (А вә ја Б), ҝенитал зијил, сүзәнәк, һерпес, ГИЧС вә сифилис хәстәликләринә јолуха биләр.\nҸаваб. Һә. Гаршы тәрәфин ҹинсијјәт органлары илә һәр һансы бир әлагә — тәбии ҹинси әлагә, орал, анал әлагә, башгасынын ҹинсијјәт органыны сығалламаг вә ја гыҹыгландырмаг кими шејләр ҹинси мүнасибәт сајылыр.\nБу мөвзуја даир Мүгәддәс Китабдан бир нечә ајәјә бахаг.\nМүгәддәс Китабда дејилир: «Аллаһ истәјир ки, сиз... әхлагсызлыгдан узаг дурасыныз» (1 Салоникилиләрә 4:3).\nОрижинал дилдә «әхлагсызлыг» ифадәси алтында тәбии әлагә, орал, анал секс вә башгасынын ҹинсијјәт үзвүнү сығалламаг вә ја гыҹыгландырмаг да дахил олмагла никаһдан кәнар ҹинси мүнасибәтин бүтүн нөвләри нәзәрдә тутулур. Әхлагсызлыгла мәшғул олан шәхс бунун аҹы нәтиҹәләрини дадаҹаг. Ән әсасы исә Аллаһла мүнасибәтләрини корлајаҹаг (1 Бутрус 3:12).\nМүгәддәс Китабда дејилир: «Әхлагсызлыгла мәшғул олан өз бәдәнинә гаршы ҝүнаһ ишләјир» (1 Коринфлиләрә 6:18).\nОрал сексин һәм физики, һәм дә руһани зәрәрләри вар. Бу һәмчинин инсана емосионал зәрбә вурур. Бу һагда бир китабда дејилир: «Инсан тәкҹә ваҝинал ҹинси әлагәдән (тәбии ҹинси әлагә) сонра пешман олмур вә өзүнү истифадә олунмуш кими һисс етмир. Никаһдан кәнар ҹинси әлагәдә олдугдан сонра инсан һансы мәнфи һиссләри кечирирсә, истәнилән нөв гејри-тәбии ҹинси әлагәдән сонра да һәмин пис һиссләри кечирә биләр. Ҹинси әлагә елә ҹинси әлагәдир. Бунун башга ады јохдур» («Talking Sex With Your Kids»).\nМүгәддәс Китабда дејилир: «Мән сәнин Аллаһын Јеһовајам, Мән сәнин хејринә сәни өјрәдирәм» (Әшија 48:17).\nСән инанырсан ки, Јеһова Аллаһын ҹинси әлагә илә бағлы вердији ганунлар сәнин хејринәдир? Јохса сәнә елә ҝәлир ки, бу ганунлар әл-голуну бағлајыр? Бу суаллара ҹаваб вермәк үчүн тәсәввүр ет ки, сән ишыгфорларын, сүрәт һәддләринин , «стоп» нишанларынын олдуғу сых нәглијјат јолундасан. Ишыгфорлара, нишанлара манеә, јохса мүдафиә кими бахаҹагсан? Бәс әҝәр сән вә диҝәр сүрүҹүләр онлара мәһәл гојмасаныз, нә баш верәр?\nЈол һәрәкәти гајдалары сәнин азадлығыны мәһдудлашдырса да, сәни мүдафиә едир. Ејнилә, Аллаһын ганунлары да сәнә мәһдудијјәтләр гојса да, сәнин һәјатыны мүдафиә едир\nАллаһын ганунлары һагда да ејни шеји демәк олар. Әҝәр онлара мәһәл гојмасан, сонда әкдијини бичәҹәксән (Галатијалылара 6:7). Бир китабда дејилир: «Нә гәдәр чох әгидәнин әксинә ҝедәҹәксән, сәһв олдуғуну билдијин ишләрлә мәшғул олаҹагсан, бир о гәдәр дә өзүнә һөрмәтин азалаҹаг. Анҹаг Аллаһын ганунларына ујғун јашасан, һәгигәтән дә, әхлаглы инсан олдуғуну ҝөстәрәҹәксән. Ән өнәмлиси исә виҹданын тәмиз олаҹаг» (1 Бутрус 3:16) («Sex Smart»).\nМүгәддәс Китаб һомосексуализм барәдә нә дејир?\nАллаһ һомосексуализмә неҹә бахыр? Бу ҹүр мејили олан инсан Аллаһа мәгбул ола биләр?


Q=5	C=5	SS=2	LS=0	PS=0	DC=0	LC=0	SD=0	BS=1	G0=30	G1=24	G2=11	DLID=az_RU	BODY=Nur-az.com - АБШ мәҝәр биринҹи дәфәдир Иранла "мүһарибә едир?"\n25 Ҹәмадиүссани 1441\n2 Есфәнд 1398\nАБШ мәҝәр биринҹи дәфәдир Иранла "мүһарибә едир?"\nЈенә АБШ-ын Ирана һүҹум планы ҝүндәмә ҝәлиб. Бу дәфә дејирләр ки, АБШ Иран јахынлығына, Фарс көрфәзинә тәјјарә дашыјан ҝәми зад ҝәтириб. Әлбәттә бүтүн бунлар башдан хараб Трапым дүнја ҝүндәмини дәјишмәк ҹәһдләриндән башга бир шеј дејил. Бу ҝүнләрдә Трапм һагда һәтта өз әтрафы јахшы сөзләр демир, АБШ-ы мәһвә апардығыны гејд едир вә импичмент едилмәси һагда сөзләр долашыр. Бу башдан хараб адам да ҝүндәми дәјишмәк истәјир. Ҝөзәл билир ки, јарандығы ҝүндән бу ҝүнә гәдәр башга өлкәләрин әразисинә сохулан, сојуг мүһарибә апаран, савашанлара силаһ сатыб араны гызышдыран, ҝүҹү зәифләрә чатан АБШ-ы мүһарибәјә ҹаласа "блаты" галха биләр. Она ҝөрә белә бир гәрар вермәјә ҹәһд едир ки, бунунла да дәли, башдан грижа олдуғуну бир даһа сүбут едир.\nАмма Ирана ҝәлдикдә исә Али Мәгамлы Дини Лидер Ајәтуллаһ Хаменеи (Аллаһ горусун) дәфәләрлә бујуруб ки, Иран индиләрдә кечмишә баханда даһа чох гүввәтли, гүдрәтли дөвләтдир. Доғрудур. Бу ҝүн Иран силаһ, ракет саһәсиндә чох ирәли ҝедиб. Шәһадәт мәктәби Иран мөминләри арасында һәлә дә тәравәтлидир. Үстә ҝәл, Суријада, Ирагда бу халг мәрдликләр нүмајиш етдирир. Һәтта АБШ-ын белә баҹармадығы ИШИД террорчуларыны иранлы гәһрәман, мөмин, һүсејнчи ҝенерал Гасим Сүлејмани вә онун ордусу Аллаһын көмәји илә јерлә јексан еләди.\nАБШ һаггында исә мәшһур олан сөзләрдән, експертләр рәјләриндән бири будур ки, АБШ индијәдәк Сурија, Ираг кими өлкәләрдә мәғлубијјәтә уғрајыб. Үстә ҝәл Иран нә Ирагдыр, нә Әфганыстандыр. АБШ Ираг вә Әфганистан кими зәиф олан дөвләтәрә ҝүҹ ҝөстәрә биләр, амма Иранла мүһарибә етмәздән әввәл јүз өлчүб бир бичмәси лабүддүр.\nБу мәгамда үнванламаг истәдијимиз суал будур: мәҝәр АБШ биринҹи дәфәдир ки, Иранла мүһарибәјә һазырлашыр? Мүасир тарихдән ҝөзәл билирик ки, АБШ Иран Ислам Республикасы јениҹә гуруланда Ираг лидери Сәддам васитәсилә Ираны чөкдүрмәк истәди. Амма алынмады. Илаһи лүтф вә гүввәт сајәсиндә АБШ Иранда Ислам Республикасыны чөкдүрә билмәди. Һәлә ондан әввәл АБШ һимајә етдији Иранын фасид шаһыны да һимајәт етдији һалда Иранда сахлаја билмәди. Шаһ нәһајәт мәҹбур олуб ҝери чәкилди, Сәддам өз гүввәләрини Иран сәрәдләриндән чәкди. Һәр ики һадисәдә Иран демәк олар ки, АБШ-ла мүһарибә апарырды. Чүнки Иранын мөмин, шәһадәтсевәр халгы шаһы говмушду. Шаһ бу халгын издиһамы, тәлатүмү гаршысында ҝүҹсүз гарышга олдуғуну һисс едиб арадан чыхмышды. Сәддам да Иранын мөмин халгы гаршысында аҹизлијини анламышды.\nБундан әлавә о заманлар јениҹә гурулмуш Иран Ислам Республикасынын сијаси тәҹрүбәси, досту дүшмәни дә бәлли дејилди. Һал-һазырда сијаси мүттәфиги олан Русијанын рәһбәрликдәки сәләфләри – советләр бирлији дә Иранда Ислам Республикасынын мәһв олмасына чалышыр вә Сәддама дәстәк верирдиләр. Индиләрдә исә һәмин советләр бирлијинин вариси олан мүасир Русија Иранла мүттәфигдир. Әлбәттә, елә дүшүнүлмәсин ки, Иран Русија сијасәтинә архаланыр. Иран рәһбәрлији ҝөзәл билир ки, мөмин бир халг, Ислам Республикасынын рәһбәрләри анҹаг Аллаһа тәвәккүл едирләр. Чүнки бу халг һәлә о заманлар Аллаһа олан тәвәккүл вә етимад сајәсиндә дүшмәнин шәррини дәф едә билмишдиләр. О илләрдән исә чох кечиб, Иран һәм техникада, һәм сијасәтдә, һәм елм вә ибадәтдә, Аллаһа тәвәккүлдә даһа чох ҝүҹләниб. Бу Республиканы һәмин инсан гуруб ки, АБШ-ын тәјјарәләрини сәһрада јерә салыб мәһв едән тоз дәнәҹикләрини Аллаһын әсҝәрләри һесаб едиб. Аллаһын ҝөрүнмәз ордусу бир даһа Иран Ислам Республикасыны һимајә едәҹәк.


Q=3	C=2	SS=0	LS=0	PS=0	DC=1	LC=0	SD=0	BS=0	G0=81	G1=48	G2=18	DLID=az_RU	BODY=ДОСТУ Лазар өләндә Иса ағламышды. Бәс сәнҹә, Иса әзаб чәкиб өләндә Јеһова һансы һиссләри кечирирди? ~ Мүгәддәс Китабда дејилир ки, баш верән һадисәләр Аллаһы ‘кәдәрләндирә’, һәтта ‘инҹидә’ (КМ) дә биләр (Мәзмур 78:40, 41; Јәһја 11:35).\nТәсәввүр едә биләрсән, севимли Оғлунун өлмәсинә баханда Јеһованын үрәји неҹә ағрыјырды? ~ Иса әмин иди ки, Аллаһ ону унутмајаҹаг. Мәһз буна ҝөрә дә өлүмүндән габаг бу сөзләри деди: ‘Еј Ата! Өз һәјатымы Сәнин әлләринә верирәм’ (Лука 23:46).\nИса әмин иди ки, о, «өлүләр аләминдә», јәни гәбирдә галмајаҹаг, Јеһова ону дирилдәҹәк. Иса дирилдиләндән сонра һәвари Петер Мүгәддәс Китабда Иса һаггында јазыланлары ситат ҝәтирәрәк демишди: «О, нә өлүләр аләминә тәрк едилди, нә дә бәдәни чүрүдү» (Һәвариләрин ишләри 2:31; Мәзмур 16:10). Хејр, Исанын бәдәни чүрүјәнә, јәни парчаланыб ијләнәнә гәдәр гәбирдә галмады.\nИса јер үзүндә оланда һәтта шаҝирдләринә демишди ки, өлү вәзијјәтдә чох галмајаҹаг. О, онлара изаһ етмишди ки, ‘өлдүрүләҹәк вә үчүнҹү ҝүн дириләҹәк’ (Лука 9:22). Буна ҝөрә дә, шаҝирдләри әслиндә Исанын дирилмәсинә тәәҹҹүбләнмәли дејилдиләр. Бәс онлар тәәҹҹүбләнмишдиләр? ~ Ҝәл бахаг.\nБөјүк Мүәллим ишҝәнҹә дирәјиндә өләндә ҹүмә ҝүнү тәхминән ҝүнорта саат үч оларды. Синедрионун үзвү олан варлы Јусиф дә ҝизлиндә Исаја инанырды. О биләндә ки, Иса өлүб, Рома валиси Пилатын јанына ҝетди вә ондан Исаны дирәкдән салыб басдырмаг үчүн иҹазә истәди. Бундан сонра Јусиф Исанын бәдәнини сәрдабәнин, өлүләрин гојулдуғу јерин олдуғу баға ҝәтирди.\nҸәсәди сәрдабәјә гојдугдан сонра бөјүк бир дашла онун ағзыны бағладылар. Бу һадисәнин үчүнҹү ҝүнү, јәни базар ҝүнү ҝәлиб чатды. Һәлә дан јери сөкүлмәмишди, һәр јер гаранлыг иди. Сәрдабәнин ағзында кешикчиләр дурмушду. Онлары ора башчы каһинләр ҝөндәрмишди. Билирсән, нәјә ҝөрә? ~\nКаһинләр дә Исанын дириләҹәјини дедијини ешитмишдиләр. Буна ҝөрә дә шаҝирдләр ҹәсәди оғурладыгдан сонра Исанын дирилдијини демәсинләр дејә каһинләр орада кешикчиләр гојмушдулар. Гәфләтән јер силкәләнмәјә башлады. Гаранлығын ичиндә бир ишыг нур сачды. Бу, Јеһованын мәләји иди! Әсҝәрләр горхудан јерләриндә донуб галдылар. Мәләк сәрдабәјә јахынлашыб дашы итәләди. Сәрдабә бош иди!\nСәрдабә нәјә ҝөрә бошдур? Нә баш вериб?\nБәли, һәвари Петерин сонралар дедији шеј баш вермишди: «Исаны Аллаһ дирилтди» (Һәвариләрин ишләри 2:32). Аллаһ Исаны дирилтди вә она јер үзүндә јашамаздан әввәлки бәдәнинә охшар бәдән верди. Дириләндән сонра о, мәләкләр кими руһани бәдән алды (1 Петер 3:18). Буна ҝөрә дә әҝәр Иса башгаларынын ону ҝөрмәсини истәјирдисә, демәли, онлара инсан бәдәниндә ҝөрүнмәли иди. Бәс о, белә етди? ~ Ҝәл бахаг.\nҜүнәш јаваш-јаваш үфүгдән бојланырды. Әсҝәрләр чыхыб ҝемишдиләр. Мәҹдәлли Мәрјәм вә Исанын шаҝирди олан диҝәр гадынлар сәрдабәјә ҝедирдиләр. Онлар өз араларында данышырдылар: ‘О ағыр дашы бизим үчүн ким гыраға чәкәҹәк?’ (Марк 16:3). Анҹаг сәрдабәјә јахынлашанда ҝөрдүләр ки, кимсә дашы артыг гыраға чәкиб. Сәрдабә исә бомбош иди! Исанын ҹәсәди јоха чыхмышды! Мәҹдәлли Мәрјәм дәрһал гачыб Исанын һәвариләрини ахтармаға ҝетди.\nДиҝәр гадынлар исә сәрдабәнин јанында галдылар. Онлар тәәҹҹүб ичиндә идиләр: ‘Исанын бәдәни, ҝөрәсән, һара јоха чыхды?’ Гәфләтән парлаг палтар ҝејмиш ики киши онларын гаршысында пејда олду. Онлар мәләкләр иди! Мәләкләр гадынлара дедиләр: ‘Нә үчүн Исаны бурада ахтарырсыныз? О дирилиб. Тез ҝедиб онун шаҝирдләринә хәбәр чатдырын’. Јәгин һәмин гадынларын неҹә бәрк гачдыгларыны тәсәввүр едирсән. Јолда онлар бир кишијә раст ҝәлдиләр. Билирсән, о ким иди? ~\nО, инсан бәдәниндә олан Иса иди! О да гадынлара деди: ‘Ҝедин вә мәним шаҝирдләримә дејин’. Гадынлар һәјәҹанлы идиләр. Онлар шаҝирдләри тапыб дедиләр: ‘Иса сағдыр. Биз ону ҝөрдүк!’ Мәрјәм дә Петерә вә Јәһјаја сәрдабәнин бош олдуғуну артыг демишди. Шәкилдә ҝөрдүјүн кими, онлар һәр шеји өз ҝөзләри илә ҝөрмәк үчүн сәрдабәјә ҝәлдиләр. Онлар Исаны сарыдыглары кәтан парчалары ҝөрсәләр дә, баш верәнләри анламырдылар. Онлар Исанын јенә дә сағ олдуғуна инанмаг истәјирдиләр, амма бу, онлара ширин хәјал кими ҝәлирди.\nПетерлә Јәһја, еһтимал ки, нә фикирләширләр?\nҺәмин ҝүн бир гәдәр сонра Иса Аммаус кәндинә ҝедән ики шаҝирдинә ҝөрүндү. Иса онларла јол ҝедә-ҝедә сөһбәт едирди, лакин онлар ону танымадылар, чүнки о, әввәлки бәдәниндә дејилди. Иса онларла јемәк јејиб дуа едәнә кими ону танымадылар. Шаҝирдләр елә һәјәҹанлы идиләр ки, тез-тәләсик о бојда јолу гајыдыб јенидән Јерусәлимә ҝәлдиләр! Еһтимал ки, бундан гыса мүддәт сонра Иса Петерә ҝөрүнүб сағ олдуғуну ҝөстәрди.\nСонра һәмин ҝүн ахшамчағы шаҝирдләрин чоху отагда јығышдылар. Гапылар бағлы иди. Ҝөзләнилмәдән Иса дүз отағын ичиндә пејда олду! Инди онлар билирдиләр ки, Бөјүк Мүәллим һәгигәтән дә сағдыр. Онларын неҹә севиндијини бир тәсәввүр ет! (Матта 28:1—15; Лука 24:1—49; Јәһја 19:38—20:21).\nИса шаҝирдләринә сағ олдуғуну ҝөстәрмәк үчүн 40 ҝүн әрзиндә онлара мүхтәлиф бәдәнләрдә ҝөрүндү. Сонра о, јер үзүнү тәрк едиб ҝөјә, Атасынын јанына гајытды (Һәвариләрин ишләри 1:9—11). Тезликлә шаҝирдләри Аллаһын Исаны дирилтдијини һамыја данышмаға башладылар. Һәтта каһинләрин онлары дөјмәсинә, бәзиләрини исә өлдүрмәсинә бахмајараг, онлар јенә тәблиғ едирдиләр. Онлар әмин идиләр ки, ишдир бирдән өлсәләр, Аллаһ Исаны унутмадығы кими, онлары да унутмајаҹаг.\nИсанын дирилдији вахт ҝәлиб чатанда бәзи өлкәләрдә инсанлар нә һагда дүшүнүрләр? Бәс сән нә һагда дүшүнүрсән?\nИсанын еркән давамчылары буҝүнкү инсанларын чохундан неҹә дә фәргләнирләр! Бәзи өлкәләрдә Исанын дирилдији вахт ҝәлиб чатанда инсанлар јалныз пасха довшанлары вә рәнҝли јумурталар һагда дүшүнүрләр. Амма Мүгәддәс Китабда пасха довшанлары вә јумурталары һагда һеч нә дејилмир. Орада Аллаһа хидмәт етмәк барәдә јазылыб.\nБиз инсанлара Аллаһын Өз Оғлуну дирилдәркән етдији ҝөзәл ишләр барәдә данышмагла Исанын шаҝирдләринә охшаја биләрик. Һәтта инсанлар бизи өлдүрәҹәкләрини десәләр белә, горхмалы дејилик. Биз өлсәк дә, Јеһова бизи јадда сахлајаҹаг вә Иса кими бизи дә дирилдәҹәк.\nАллаһын Өз хидмәтчиләрини унутмадығыны вә һәтта онлары дирилдәҹәјини билмәк бизи севиндирир, елә дејил? ~ Бу шејләри биләрәк биздә Аллаһы севиндирмәјин јолларыны өјрәнмәк истәји олмалыдыр. Сән билирдин, биз Аллаһы севиндирә биләрик? ~ Ҝәл бу һагда нөвбәти фәсилдә данышаг.\nИсанын дирилмәсинә инам үмидимизи мөһкәмләндирмәли, иманымызы исә артырмалыдыр. Зәһмәт олмаса, Һәвариләрин ишләри 2:22—36; 4:18-20 вә 1 Коринфлиләрә 15:3—8, 20—23 ајәләрини оху.


Q=11	C=10	SS=8	LS=1	PS=1	DC=0	LC=0	SD=0	BS=1	G0=58	G1=44	G2=19	DLID=az_RU	BODY=Барәмдә шајиәләр јајырлар. Нә едим? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар га гырғыз еве ермәни естон зулу иврит илок инҝилис исланд испан италјан кинјаруанда кирунди кореја коса малагаси малајалам маҹар нзема осетин полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи татар телугу тсонга түрк түркмән умбунду фин франсыз хорват чех чичева шона јапон јунан ҝүрҹү Һаити креолу һилигајнон әрәб\nНијә шајиәләр адама бу гәдәр пис тәсир едир?\nПис хәбәр — бунун гаршысыны һәмишә алмаг олмур\nЈахшы хәбәр — бу, сәнин әл-голуну бағламамалыдыр\nХәбәр тутмусан ки, достун барәндә шајиә јајыб. Буна мәһәл гојмаја биләрсән?\nХәбәр тутмусан ки, достун барәндә шајиә јајыб. Достуна јахынлашыб проблеми сакитҹә мүзакирә едә биләрсән?\nХәбәр тутмусан ки, достун барәндә шајиә јајыб. Сәнин дә әлиндә онун һаггында «јағлы», амма хошаҝәлмәз бир мәлумат вар. Өзүнү әлә алыб ондан әвәз чыхмаја биләрсән?\nӘҝәр бу суаллардан һансынаса «чәтиндир» вә ја «мүмкүн дејил» ҹавабыны вермисәнсә, онда бу мәгалә сәнин үчүндүр. Бу мәгаләдән сән шајиәләрин өһдәсиндән ҝәлмәјин даһа јахшы үсулларыны өјрәнәҹәксән.\nБәзи шајиә вә сөз-сөһбәтләр зәрәрсиздир. Амма елә шајиәләр дә вар ки, (мәсәлән, адыны писә чыхармаг мәгсәдилә јајылан шајиәләр) онлары һеч дә зәрәрсиз адландырмаг олмаз. Һәр неҹә олса да, бу, сәнин хәтринә дәјә биләр, хүсусилә дә һәмин шајиәләри дост билдијин инсан јајыбса (Мәзмур 55:12—14).\n«Бир ҝүн хәбәр тутдум ки, рәфигәм архамҹа данышыр, дејирмиш ки, ҝуја мән өзүмдән башга һеч кими фикирләшмирәм. Елә бил, күрәјимә ох сапланды! Баша дүшә билмирәм, о, нијә белә етди» (Ешли).\nФакт. Фәрги јохдур, шајиәләри ким јајыр: јахын достун, ја да башга бириси. Киминсә арханҹа хошаҝәлмәз сөз-сөһбәтләр јајдығыны билмәк һеч дә ҝүлмәли дејил.\nИнсанлар нәјә ҝөрә башгалары һагда данышыр? Бунун бир нечә сәбәби вар. Бәзиләри бунлардыр:\nСәмими мараг. Биз инсанлар үнсијјәт етмәји севирик. Буна ҝөрә дә бир-биримизлә сөһбәт етмәјимиз вә киминсә һаггында данышмағымыз тәбиидир. Әслиндә, Мүгәддәс Китаб да бизи башгалары илә марагланмаға тәшвиг едир (Филипилиләрә 2:4).\n«Адамларын елә өзләри сөһбәт үчүн ән мараглы мөвзудур!» (Бјанка).\n«Ачығыны десәм, инсанларын һәјаты мәним үчүн һәмишә мараглы олуб. Бу һагда башгалары илә данышмагдан хошум ҝәлир. Өзүм дә билмирәм нијә. Амма бу әладыр» (Кети).\nБикарчылыг. Гәдим заманларда вахтларыны сырф јени бир шеј данышмагла вә ја динләмәклә кечирән инсанлар вар иди (Һәвариләрин ишләри 17:21). О вахтдан бәри һеч нә дәјишмәјиб!\n«Арада гејри-ади һеч нә баш вермәјәндә инсанлар башлајырлар фантазијаларыны ишә салмаға ки, сөһбәт етмәјә бир мөвзу олсун» (Ҹоанна).\nИнамсызлыг һисси. Мүгәддәс Китаб әбәс јерә бизи өзүмүзү башгалары илә мүгајисә етмәкдән чәкиндирмир (Галатијалылара 6:4). Әфсуслар олсун ки, бәзиләри өзүнәинам һиссләрини артырмаг үчүн башгалары барәдә хошаҝәлмәз шајиәләр јајырлар.\n«Хошаҝәлмәз шајиәләр онлары јајан инсан барәдә чох шеј дејир. Әслиндә, чох вахт бу, архасынҹа данышдығы адама гәлбинин дәринлијиндә пахыллыг етдијини ҝөстәрир. Шајиә јајмагла о, санки, өзүнә тәсәлли верир ки, һәмин инсандан даһа јахшыдыр» (Фил).\nФакт. Хошуна ҝәлсә дә, ҝәлмәсә дә, инсанлар башгалары һагда данышаҹаглар. Сән истисна дејилсән.\nСәнин барәндә ҝәзән бүтүн шајиәләрин гаршысыны ала билмәсән дә, онлара неҹә реаксија ҝөстәрәҹәјин сәнин әлиндәдир. Сән бу ики үсулдан бирини сечә биләрсән:\nҮСУЛ 1. Фикир вермәмәк. Чох вахт, хүсусилә дә шајиәләрин әһәмијјәтсиз олдуғу һалларда ән јахшы чыхыш јолу онлара әһәмијјәт вермәмәкдир. Мүгәддәс Китабда јазылдығы кими давран: «Гәзәбләнмәјә тәләсмә» (Ваиз 7:9).\n«Барәмдә шајиә ҝәзирди ки, мән бир оғланла ҝөрүшүрәм, һалбуки ону һеч танымырдым! Мән садәҹә ҝүлүб үстүндән кечдим» (Елис).\n«Шајиәләрә гаршы ән ҝүҹлү силаһ тәмиз аддыр. Барәндә пис шајиәләр ҝәзирсә, јахшы ад газандығын тәгдирдә, онлара чох аз адам инанаҹаг. Һагг һәмишә өз јерини тапыр» (Аллисон).\nМәсләһәт. Барәндә ҝәзән шајиәни вә онун сәнә неҹә тәсир етдијини кағыза јаз. Демәк олар ки, белә етмәклә сән Мүгәддәс Китабын «үрәјиниздә дүшүнүн» мәсләһәтинә риајәт етмиш олурсан. Бундан сонра шајиәјә фикир вермәмәк сәнә даһа асан олаҹаг (Мәзмур 4:4).\nҮСУЛ 2. Барәндә шајиә јајмаға башлајан инсанла үз-үзә сөһбәт етмәк. Шајиә ҹидди оланда, ола билсин, сән ону јајан инсанла сөһбәт етмәк гәрарына ҝәлдин.\n«Арханҹа данышан инсана јахынлашыб үз-үзә мәсәләни мүзакирә едәндә, ола билсин, о баша дүшәҹәк ки, сөз ҝедиб јијәсинә чатыр. Үстәлик, сән онун нәјә ҝөрә белә етдијини өјрәнә вә бәлкә дә, мәсәләни өз јолуна гоја билдин» (Елис).\nАмма буну етмәздән өнҹә, Мүгәддәс Китабдакы нөвбәти принсипләри нәзәрдән кечир вә өзүнә бәзи суаллар вер.\n«Ешитмәздән габаг ҹаваб вермәк сәфеһлик вә рүсвајчылыгдыр» (Сүлејманын мәсәлләри 18:13). «Доғруданмы мәсәләјә аид олан бүтүн фактлар мәнә мәлумдур? Бәлкә, шајиәни гулағыма чатдыран инсан нәји исә дүзҝүн баша дүшмәјиб?»\n«Гој һәр бир инсан ешитмәјә һазыр олсун, данышмаға вә гәзәбләнмәјә тәләсмәсин» (Јагуб 1:19). «Инди онунла данышмаг үчүн мүнасиб вахтдыр? Мәсәләјә објектив јанашырам? Бәлкә, бир мүддәтдән сонра, һирсим сојујанда онунла данышмағым мәсләһәтдир?»\n«Инсанларын сизинлә неҹә рәфтар етмәсини истәјирсинизсә, сиз дә онларла еләҹә рәфтар един» (Матта 7:12). «Онун јериндә мән олсајдым, һаггында шајиә јајдығым инсанын мәнимлә неҹә рәфтар етмәсини истәјәрдим? Онун бу мәсәләни һансы шәраитдә мәнимлә мүзакирә етмәсини истәрдим? Һансы сөзләр вә һансы давраныш даһа мәсләһәтлидир?»\nМәсләһәт. Барәндә шајиә јајан инсана јахынлашмаздан өнҹә, дејәҹәјин сөзләри бир вәрәгә јаз. Бир-ики һәфтәдән сонра јаздыгларыны тәзәдән оху вә лазымдырса, дүзәлишләр ет. Планларыны атанла, јахуд ананла, ја да ки јеткин бир достунла мүзакирә ет вә ондан мәсләһәт истә.\nФакт. Һәјатдакы бир чох шејләр кими, бүтүн шајиәләрин дә гаршысыны алмаг олмур. Амма бу о демәк дејил ки, онлар сәнин әл-голуну бағламалыдыр.\n«Бәзи шајиәләр ахмаг сөз-сөһбәтләрдән башга һеч нә дејил, онлара әһәмијјәт вермә. Амма бәзиләри чох ҹиддидир, һәтта сәнин тәмиз адына хәләл ҝәтирә биләр. Белә һалларда шајиәләри јајан инсанла сөһбәт етсән јахшыдыр» (Брианна).\n«Кимсә сәнин һагда шајиә јајанда сән дә онун һагда шајиә јајмагла вә ја пис бир сөз демәклә әвәзини чыхма. Әкс һалда, сән нифрәт етдијин шеји етмиш олаҹагсан» (Оливиа).\nГејбәтә јол вермәјәк!


Q=10	C=3	SS=0	LS=0	PS=6	DC=0	LC=0	SD=0	BS=3	G0=20	G1=17	G2=8	DLID=az_RU	BODY=Иса, гејри-јәһудиләр, күчүкләр (Мәтта15) | Булусун миндији ҝәми гәзаја уғрајандан әввәл (Һәвариләрин ишләри 27)\nНәјә әсасән демәк олар ки, Иса Мәсиһин күчүкләрлә бағлы чәкдији мәсәл тәһгир сајылмырды?\nЈунан вә ја Рома мәдәнијјәтинә аид әлиндә күчүк тутан балаҹа гыз һејкәли (б. е. ә. I — б. е. II әсрләри)\nБир дәфә Иса Мәсиһ Исраил сәрһәдләриндән кәнарда, Романын Сурија әјаләтиндә оланда бир јунан гадын ондан гызына шәфа диләмишди. Иса Мәсиһ исә гејри-јәһудиләрә ишарә едәрәк бир бәнзәтмә кими күчүкләри мисал ҝәтирмишди. Муса пејғәмбәрә верилән гануна әсасән, ит мурдар һејван сајылырды (Лавилиләр 11:27). Кимдәсә фикир јарана биләр ки, бунунла Иса Мәсиһ һәмин јунан гадыны, үмумијјәтлә, бүтүн гејри-јәһудиләри тәһгир етмишди. Бәс доғурданмы бу, белә иди?\nҺеч дә јох. Шаҝирдләринә дә дедији кими, һәмин дөврдә Иса Мәсиһин әсас мәгсәди јәһудиләрә көмәк етмәк иди. Буна ҝөрә дә јунан гадына бу мәсәли чәкмишди: «Чөрәји ушагларын әлиндән алыб күчүкләрин габағына атмаг дүзҝүн дејил» (Мәтта 15:21—26; Марк 7:26). О дөврдә јунанлар вә ромалылар итләри чох севирди вә евдә ит сахлајырдылар, һәтта ушаглары итләрлә ојнајырды. Буна ҝөрә дә һәмин гадын күчүк сөзүнү ешидәндә јәгин ки, онда хош һиссләр јаранмышды. О, Исанын сөзүнүн ҹаныны баша дүшдү, буна ҝөрә дә она белә ҹаваб верди: «Дүз дејирсән, Аға, амма ахы күчүкләр дә ағаларынын сүфрәсиндән төкүлән гырынтылары јејирләр». Мәсиһ бу гадыны белә ҝүҹлү иман саһиби олдуғу үчүн тәрифләди вә онун гызына шәфа верди (Мәтта 15:27, 28).\nҺәвари Булусун дәниз сәјаһәтини тәхирә салмаг мәсләһәти нәјә ҝөрә јериндә иди?\nЈүк ҝәмисинин релјеф тәсвири (б. е. I әсри)\nБир дәфә дустаг олан һәвари Булусу ҝәми илә Италијаја апарырдылар. Ҝәми күләјә гаршы үздүјү үчүн онлар бир лиманда дајанмалы олур. Онда һәвари сәјаһәти тәхирә салмағы мәсләһәт ҝөрүр (Һәвариләрин ишләри 27:9—12). Һәвари Булусун бу мәсләһәти вермәјә әсасы вар иди?\nГәдим дөврләрдә дәнизчиләр күләкли ајларда Аралыг дәнизиндә сәјаһәт етмәјин тәһлүкәли олдуғуну билирдиләр. Буна ҝөрә дә нојабр ајынын ортасындан март ајынын ортасына кими онлар сәјаһәтә чыхмырды. Амма һәвари Булусун миндији ҝәми сентјабр вә ја октјабр ајында дәнизә чыхмышды. Рома јазычысы Публиј Флавиј IV әсрин сонларында јаздығы бир әсәрдә Аралыг дәнизиндә сәјаһәт етмәклә бағлы демишди: «Бәзи ајлар чох әлверишли, бәзиси рисклидир, бәзи ајларда исә сәјаһәт етмәк үмумијјәтлә мүмкүн дејил» («Epitome of Military Science»). Јазычы һәмчинин гејд етмишди ки, мајын 27-дән сентјабрын 14-нә гәдәр дәнизә чыхмаг мүнасиб иди, амма сентјабрын 15-дән нојабрын 11-нә вә мартын 11-дән мајын 26-на кими дәниздә сәјаһәт етмәк чох рискли, һәтта тәһлүкәли иди. Тез-тез ҝәми илә сәјаһәт етдији үчүн һәвари Булус буну чох јахшы билирди. Чох еһтимал ки, капитанын вә ҝәми саһибинин дә бундан хәбәри вар иди, амма онлар һәваринин мәсләһәтинә гулаг асмадылар. Нәтиҹәдә ҝәми гәзаја уғрады (Һәвариләрин ишләри 27:13—44).\nПејғәмбәр гыза вә кар бир адама шәфа верир\nНәјә ҝөрә Иса пејғәмбәр гадынын халгыны күчүјә бәнзәдәндә о инҹимәди?\nБилирсиниз? Ҝөзәтчи гүлләси № 5, 2017


Q=8	C=3	SS=3	LS=3	PS=0	DC=0	LC=0	SD=0	BS=12	G0=242	G1=201	G2=122	DLID=az_RU	BODY=Падшаһлыг ҝөјдә гурулур | Аллаһын Падшаһлығы\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Америка жест дили Вјетнам Данимарка Индонезија Исвеч Камбоҹа Кирибати Конго Лаос Литва Маврики креолу Македонија Малта Мјанма Непал Ниас Нидерланд Норвеч Самоа Сејшел креолу Таити Тувалу Увеа Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара батак (каро) батак (тоба) бикол бислама болгар варај венда волајта га газах ган гуарани гырғыз дреһу дхолуо еве ермәни ермәни (гәрб) естон ефик занде зулу ибо иврит илок инҝилис исланд исоко испан италјан кабре каонде каталан кечуа (Ајакучо) кечуа (Боливија) кечуа (Куско) киконго кикујју килуба кимбунду кинјаруанда кирунди кисонге кореја коса куангали куанјама латыш лингала лувале лунда макуа малагаси малај малајалам мајја маҹар море нага-куки-чин (һакһа) ндебеле ндебеле (Зимбабве) ндонга нзема нјанека оромо осетин пангасинан папјаменто (Аруба) папјаменто (Күрасао) полјак португал румын рус санго сапотек (Истм) свати себуан сена сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тив тигре тотонак тсва тсонга тумбука түрк түркмән умбунду урһобо фин фон франсыз хорват чех чибемба чилуба чинјанја читонга читонга (Малави) чичева шона јао јапон јоруба јунан ҝүрҹү Һаити креолу һауса һереро һилигајнон һинд әрәб\nПадшаһлыг ҝөјдә гурулур\nАллаһ Өз халгыны Падшаһлығын гурулаҹағына һазырлајыр\n1, 2. Бәшәр тарихини дәјишән ән мөһтәшәм һадисә һансы олуб вә бунун инсанлардан хәбәрсиз баш вермәси нә үчүн тәәҹҹүблү дејил?\nҺЕЧ тәсәввүр едирсиниз, әламәтдар тарихи һадисәләр дөврүндә јашамаг неҹә оларды? Чохларына белә бир аны хәјалларында ҹанландырмаг мараглы ҝәлир. Анҹаг бир анлыг дүшүнүн: әҝәр сиз белә бир вахтда јашасајдыныз, дәјишикликләрә сәбәб олан һадисәләри өз ҝөзләринизлә ҝөрәрдинизми? Чох еһтимал ки, јох. Чүнки көһнә режимләрин деврилмәсинә сәбәб олан вә тарих дәрсликләринин сәһифәләриндә һәкк олунан һадисәләр, адәтән, инсанларын хәбәри олмадан баш верир. Демәк олар ки, тарих чох вахт бағлы гапылар архасында — тахт-таҹ вә иҹлас залларында, һөкумәт евләриндә һәлл олунур. Бунунла белә, бу дәјишикликләр милјонларла инсанын һәјатына тәсирсиз өтүшмүр.\n2 Бәс дүнја тарихиндә баш вермиш ән ваҹиб һадисә барәдә нә демәк олар? Һәмин һадисә ҝөзлә ҝөрүнмәсә дә, милјонларла инсанын һәјатына тәсир едиб. Әлбәттә ки, сөһбәт Аллаһын Падшаһлығынын, чохдан вәд олунмуш һөкумәтин ҝөјдә гурулмасындан ҝедир. Бу һөкумәт бизи индики системдән гуртараҹаг. (Дәнјал 2:34, 35, 44, 45 ајәләрини охујун.) Бәс инсанларын Падшаһлығын неҹә гурулдуғуну ҝөрмәмәси о демәкдирми ки, Јеһова бу мүһүм һадисәни бәшәријјәтдән ҝизләдиб? Јохса О, садиг хидмәтчиләрини олаҹаг шејләрә габагҹадан һазырлајыр? Ҝәлин бахаг.\nЕлчим «өнүмдә јол һазырлајаҹаг»\n3-5. а) Мәлаки 3:1 ајәсиндә хатырланан «әһд елчиси» ким иди? б) «Әһд елчиси» мәбәдә ҝәлмәздән өнҹә нә баш вермәли иди?\n3 Та гәдимдә Јеһова Аллаһ гәрар вермишди ки, халгыны Падшаһлығын гурулмасына һазырлајаҹаг. Мисал үчүн, Мәлаки 3:1 ајәсиндә белә бир пејғәмбәрлик гәләмә алыныб: «Будур, елчими ҝөндәрирәм, о, өнүмдә јол һазырлајаҹаг. Ахтардығыныз Рәбб гәфләтән мәбәдинә ҝәләҹәк. Јолуну севинҹлә ҝөзләдијиниз әһд елчиси дә ҝәләҹәк».\n4 Бәс бу пејғәмбәрлијин мүасир дөврдә јеринә јетмәсинә ҝәлдикдә Рәбб руһани мәбәдин јерүзү һәјәтиндә хидмәт едәнләри јохламаг үчүн нә вахт ҝәлиб? Пејғәмбәрликдә дејилирди ки, Јеһова Аллаһ «әһд елчиси» илә ҝәлмәлидир. Бәс бу «әһд елчиси» ким иди? Һәмин шәхс Падшаһлығын Падшаһы Иса Мәсиһ иди (Лука 1:68—73). Јениҹә тәјин олунмуш Һөкмдар кими, о, Аллаһын халгыны јохлајыб тәмизләмәли иди (1 Бут. 4:17).\n5 Бәс онда Мәлаки 3:1 ајәсиндә хатырланан биринҹи «елчи» ким иди? Бу пејғәмбәрлик образына мүвафиг ҝәлән шәхс Мәсиһин һүзурундан хејли әввәл ҝәлмәли иди. Бәс Мәсиһ 1914-ҹү илдә Падшаһ олмамышдан габаг онилликләр әрзиндә онун јолуну һазырлајан олмушдуму?\n6. Аллаһын халгыны ҝәләҹәк һадисәләрә һазырламаг үчүн ҝәлмәли олан «елчи» миссијасыны ким јеринә јетирирди?\n6 Бу китабы охудугҹа биз Јеһованын мүасир халгынын һәддән артыг мараглы олан тарихинин бу суаллара неҹә ҹаваб вердијини ҝөрәҹәјик. Тарих ҝөстәрир ки, XIX әсрин сонларында чохлу сајда сахта мәсиһчиләрдән фәргләнән садиг инсанлардан ибарәт кичик бир груп, јәни әсил мәсиһчиләр пејда олду. Онлар Мүгәддәс Китаб Тәдгигатчылары кими танынмаға башладылар. Бу група рәһбәрлик едән Чарлз Тејз Рассел вә онун әмәкдашлары Аллаһын халгына руһани рәһбәрлик тәгдим етмәклә вә ҝәләҹәк һадисәләрә һазырламагла пејғәмбәрликдәки «елчи» миссијасыны јеринә јетирирдиләр. Ҝәлин «елчи»нин бу ишләри һәјата кечирдији дөрд саһәјә нәзәр салаг.\nҺәгигәтә ујғун ибадәт\n7, 8. а) XIX әсрдә өлмәз руһ тәлиминин јалан олдуғуну кимләр ифша етмәјә башлады? б) Чарлз Рассел вә онун әмәкдашлары һансы тәлимләри ифша етдиләр?\n7 Мүгәддәс Китаб Тәдгигатчылары дуа едәрәк арашдырмалар апарырдылар; мүзакирә етдикләри мәсәләләрлә бағлы ортаг мәхрәҹә ҝәлир, мәлуматлары бир јерә топлајыр вә баша дүшдүкләри һәгигәтләри дәрҹ едирдиләр. Әсрләр әрзиндә Христиан дүнјасы руһани зүлмәтдә олуб; онун бир чох тәлимләринин көкү бүтпәрәстлијә әсасланыб. Бунун ән бариз нүмунәси өлмәз руһ тәлимидир. Лакин XIX әсрдә Мүгәддәс Китабын сәмими тәдгигатчылары бу тәлими дәриндән арашдырдыгдан сонра онун Аллаһын Кәламына әсасланмадығыны ҝөрдү. Һенри Гру, Ҹорҹ Стетсон вә Ҹорҹ Сторз мәгаләләр јазараг вә мүһазирәләрлә чыхыш едәрәк Шејтанын бу јаланыны ҹәсарәтлә ифша едирдиләр *. Онларын ҝөрдүјү иш Рассел вә әмәкдашлары үчүн ҝүҹлү тәкан олду.\n8 Мүгәддәс Китабы тәдгиг едән бу кичик груп ҝөрдү ки, өлмәз руһ тәлими илә бағлы олан диҝәр тәлимләр дә долашыг вә ујдурмадыр. Буна мисал, бүтүн јахшы инсанларын ҝөјә ҝетмәси, ҝүнаһкарларын руһунун исә ҹәһәннәм одунда ишҝәнҹә чәкмәсидир. Рассел вә әмәкдашлары чохлу сајда мәгалә, китаб, брошүра, трактат вә моизә дәрҹ едәрәк бу јаланлары чәкинмәдән ифша едирди.\n9. «Сион Ҝөзәтчи гүлләси»ндә Үч үгнум тәлими неҹә ифша олунмушду?\n9 Мүгәддәс Китаб Тәдгигатчылары сүбут етдиләр ки, ҝениш јајылмыш Үч үгнум тәлими дә јаландыр. 1887-ҹи илин «Сион Ҝөзәтчи гүлләси» журналында гејд олунмушду: «Мүгәддәс Јазылар габарыг шәкилдә ҝөстәрир ки, Јеһова Аллаһ вә Ағамыз Иса мүхтәлиф мөвге тутан ики фәргли варлыгдыр». Сонра мәгаләдә дејилирди: «Тәәҹҹүблүдүр, үмумијјәтлә, үчлүк вәһдәти — үч Аллаһын бир Аллаһда, ејни заманда бир Аллаһын үч Аллаһда олмасы анлајышы неҹә бу дәрәҹәдә ҝениш вүсәт алыб. Вәзијјәтин бу јерә ҝәлиб чатмасы бир даһа сүбут едир ки, дүшмән ону сәһв тәлимләрлә зәнҹирләјәркән килсә дәрин јухуда олуб».\n10. «Ҝөзәтчи гүлләси» журналы 1914-ҹү илин әламәтдар ил олаҹағыны неҹә ҝөстәрирди?\n10 «Сион Ҝөзәтчи гүлләси вә Мәсиһин һүзурунун ҹарчысы» журналынын там адындан ҝөрүндүјү кими, ону нәшр едәнләр Мәсиһин һүзуру илә бағлы пејғәмбәрликләрлә чох марагланырдылар. Бу журнал үчүн мәгаләләр јазан мәсһ олунмушлар мүәјјән етдиләр ки, Дәнјалын пејғәмбәрлијиндәки «једди дөвр» Аллаһын Падшаһлыгла бағлы нијјәтләринин јеринә јетәҹәји дөврлә әлагәлидир. Артыг 1870-ҹи илләрдә онлар једди дөврүн 1914-ҹү илдә тамамланаҹағыны демишдиләр (Дән. 4:25; Лука 21:24). Гардашларымыз һәмин илин нә илә әламәтдар олаҹағыны там баша дүшмәсәләр дә, онлар өјрәндикләрини һәр јердә ҹар чәкирдиләр. Онларын фәалијјәтинин нәтиҹәләри бу ҝүн дә ҝөз габағындадыр.\n11, 12. а) Рассел гардаш өјрәтдикләри тәлимләри кимин адына јазырды? б) Рассел вә әмәкдашларынын 1914-ҹү илә гәдәр ҝөрдүкләри иш нә дәрәҹәдә ваҹиб иди?\n11 Нә Рассел гардаш, нә дә ки онун садиг әмәкдашлары бу дәјәрли руһани һәгигәтләри өзләринин ашкар етдикләрини иддиа етмирдиләр. Рассел бу ишдә ондан өнҹә јашајан инсанларын әмәји олдуғуну етираф едирди. Үстәлик, Рассел иззәти Өз халгыны лазыми биликләрлә вахтында тәмин едән Јеһова Аллаһа верирди. Шүбһәсиз, Јеһова Расселин вә әмәкдашларынын һәгиги тәлимләри јаланлардан тәмизләмәк ҹәһдләринә хејир-дуа верди. Илләр өтдүкҹә онлар Христиан аләминдән ҝет-ҝедә узаглашыр вә даһа чох фәргләнирдиләр.\nРассел гардаш вә әмәкдашлары һәгигәти мүдафиә едирдиләр\n12 Бу садиг кишиләрин 1914-ҹү илдән өнҹә онилликләр әрзиндә һәгигәти неҹә мүдафиә етмәләри һејрәтамиздир! «Сион Ҝөзәтчи гүлләси вә Мәсиһин һүзурунун ҹарчысы» журналынын 1917-ҹи ил 1 нојабр сајында ҝөрүлмүш ишләр барәдә јазылмышды: «Бу ҝүн милјонларла инсанлар ҹәһәннәм оду вә диҝәр јалан тәлимләрин нәтиҹәсиндә јаранан горхунун әсарәтиндән азад олурлар... Гырх ил әввәл јајылмаға башлајан Һәгигәт, океан габармалары кими, бүтүн јер үзүнү бүрүјәнә гәдәр јајылаҹаг. Габармаларын гаршысыны сүпүрҝә илә алмаг мүмкүн олмадығы кими, дүшмәнләр дә Һәгигәт далғаларынын гаршысыны ала билмәзләр».\n13, 14. а) «Елчи» Падшаһын јолуну һазырламаға неҹә көмәк етмишди? б) Биздән бир әср әввәл јашамыш гардашлардан нә өјрәнә биләрик?\n13 Ҝәлин бир аз дүшүнәк: әҝәр Аллаһын халгы Иса илә Атасы Јеһова арасындакы фәрги ајдын ҝөрмәсәјди, Мәсиһин һүзурунун башланғыҹына һазыр ола биләрдими? Сөзсүз ки, јох! Һәмчинин әҝәр онлар өлмәзлији гијмәтли һәдијјә кими Мәсиһин јалныз аз сајда давамчысынын јох, һамынын автоматик олараг алдығыны вә ја Аллаһын инсанлара әбәдијјән ҹәһәннәмдә ишҝәнҹә вердијини фикирләшсәјдиләр, онда онлар Мәсиһин һүзуруна, чәтин ки, һазыр олардылар. Шүбһәсиз, «елчи» Падшаһ олан Мәсиһ үчүн јол һазырламышды!\n14 Бәс биздән бир әср әввәл јашамыш гардашлардан нә өјрәнә биләрик? Биз дә Аллаһын Кәламыны аҹҝөзлүклә охујуб өјрәнмәлијик (Јәһ. 17:3). Ҝәлин руһани ҹәһәтдән аҹ вә вар-дөвләтә һәрис олан бу дүнјада руһани гидаја олан иштаһамызы артыраг. (1 Тимутијә 4:15 ајәсини охујун.)\n«Еј халгым, ондан чыхын»\n15. Мүгәддәс Китаб Тәдгигатчылары тәдриҹән нәји анладылар? (Һәмчинин һашијәјә бахын.)\n15 Мүгәддәс Китаб Тәдгигатчылары бу дүнјанын килсәләри илә әлагәни кәсмәјин ваҹиб олдуғуну өјрәдирдиләр. 1879-ҹу илдә «Ҝөзәтчи гүлләси» журналында «Бабил килсәси» ифадәси истифадә олунмаға башланды. Бурада сөһбәт папа һакимијјәтиндән ҝедирди? Бәлкә, Рома-католик килсәси нәзәрдә тутулурду? Протестантлар әсрләр әрзиндә Мүгәддәс Китаб пејғәмбәрлијиндә гејд олунан Бабилин католик килсәсинә аид олдуғуну дејирдиләр. Анҹаг Мүгәддәс Китаб Тәдгигатчылары тәдриҹән баша дүшдүләр ки, мүасир Бабилә бүтүн Христиан мәзһәбләри дахилдир. Буна сәбәб одур ки, бүтүн бу мәзһәбләр јухарыда ҝәтирилән тәлимләрә бәнзәр јалан тәлимләр өјрәдирди *. Вахт кечдикҹә нәшрләримиздә Бабил килсәләринә мәнсуб олан сәмими инсанларын нә етмәли олдуглары барәдә ајдын ҝөстәришләр верилирди.\n16, 17. а) «Миниллијин шәфәги» китабынын III ҹилди вә «Ҝөзәтчи гүлләси» журналы инсанлары јалан диндән чыхмаға неҹә тәшвиг едирди? б) Илк хәбәрдарлыгларын лазымынҹа тәсирли олмамасына сәбәб нә иди? (Һашијәјә бахын.)\n16 Мисал үчүн, 1891-ҹи илдә «Миниллијин шәфәги» китабынын III ҹилдиндә Аллаһын мүасир Бабили рәдд етмәсиндән бәһс олунурду: «Бүтүн систем — системләрин системи рәдд едилди». Орада һәмчинин дејилирди ки, «Бабилин тәлим вә әмәлләри илә барышмајан [һәр кәс] орадан чыхмаға дәвәт олунур».\n17 «Ҝөзәтчи гүлләси» журналынын 1900-ҹү ил јанвар сајында адлары һәлә дә Христиан килсәләринин сијаһысында олан вә: «Мән һәгигәти там дәстәкләјирәм вә һәрдән башга јығынҹаглара да ҝедирәм», — дејәрәк өзләринә һагг газандыран инсанлара мүраҹиәт олунурду. Буна ҝөрә дә онлара белә бир суал верилирди: «Бир ајағын Бабилдә, бир ајағын чөлдә олмасы нә дәрәҹәдә дүзҝүндүр? Мәҝәр буну итаәткарлыг адландырмаг олар?.. Бу, Аллаһа мәгбулдур? Тәбии ки, јох. Килсәјә дахил оланда о, [килсә үзвү] онунла рәсми шәкилдә мүгавилә бағлајыр вә рәсми шәкилдә өз килсәсиндән имтина едәнә вә ја орадан чыхана гәдәр онун шәртләринә ујғун јашамалыдыр». Илләр өтдүкҹә даһа гәти чағырышлар едилмәјә башланылды *. Јеһованын хидмәтчиләри јалан динлә бүтүн әлагәләрини кәсмәли идиләр.\n18. Нәјә ҝөрә Аллаһын халгы Бөјүк Бабилдән чыхмалы иди?\n18 Әҝәр Бөјүк Бабилдән чыхмагла бағлы хәбәрдарлыг мүнтәзәм шәкилдә сәсләнмәсәјди, Падшаһ тәјин олунмуш Мәсиһин јер үзүндә мәсһ олунмушлардан ибарәт бир груп һазырлыглы хидмәтчиләри олмазды. Чүнки јалныз Бабилин ҹајнағындан ҹаныны гуртаран мәсиһчиләр Јеһоваја «руһа вә һәгигәтә ујғун» ибадәт едә биләр (Јәһ. 4:24). Бәс биз бундан сонра да јалан динлә һеч бир әлагәмизин олмамасына гәтијјәтлијик? Ҝәлин һәр биримиз: «Еј халгым, ондан чыхын!» — чағырышына һај верәк. (Вәһј 18:4 ајәсини охујун.)\nМүштәрәк ибадәт ҝөрүшләри\n19, 20. «Ҝөзәтчи гүлләси» журналында Аллаһын халгы ибадәт етмәк үчүн бир јерә топлашмаға неҹә тәшвиг олунурду?\n19 Мүгәддәс Китаб Тәдгигатчылары ејни имана шәрик олан инсанларын имкан дахилиндә ибадәт үчүн бирҝә топлашмалы олдугларыны өјрәдирдиләр. Һәгиги мәсиһчиләрин јалан диндән чыхмалары кифајәт дејил, ејни заманда онлар һәгиги ибадәтдә иштирак етмәлидирләр. «Ҝөзәтчи гүлләси» журналынын елә илк сајларындан охуҹулар ибадәт етмәк үчүн бирҝә топлашмаға тәшвиг олунурдулар. Мәсәлән, 1880-ҹи илин ијул сајында Рассел гардаш мәрузәләр сөјләмәк мәгсәдилә сәјаһәт едәндә бир чох јығынҹаг ҝөрүшләринин неҹә руһландырыҹы кечдији барәдә данышмышды. Сонра о, охуҹулары әлдә етдикләри наилијјәтләр барәдә ачыгҹалар јазыб ҝөндәрмәјә тәшвиг етди; онлардан бәзиләри журналда чап олунаҹагды. Бунун һансы мәгсәдлә едилдији журналда изаһ олунурду: «Ағамызын сизә һансы наилијјәтләри бәхш етдијини вә дәјәрли иманыныза шәрик оланларла топлашыб-топлашмадығынызы билмәк бизим үчүн мараглыдыр».\nЧарлз Рассел Копенһаҝендәки (Данимарка) еркән Мүгәддәс Китаб Тәдгигатчылары илә бирҝә, 1909-ҹу ил\n20 1882-ҹи илдә «Ҝөзәтчи гүлләси» журналында «Бирҝә топлашмаг» адлы мәгалә дәрҹ олунмушду. Бу мәгаләдә мәсиһчиләр «бир-бирләринә нәсиһәт вермәк, руһландырмаг вә мөһкәмләндирмәк» үчүн топлашмаға тәшвиг олунурдулар. Орада дејилирди: «Аранызда али тәһсилли вә фитри истедада малик инсанларын олуб-олмамасынын һеч бир фәрги јохдур. Һәр бириниз өзүнүзлә Мүгәддәс Китаб, кағыз вә карандаш ҝәтирин, еләҹә дә “Мүгәддәс Китаб сөзләринин әлифба ҝөстәриҹиси” кими вәсаитләрдән фајдаланын. Мүзакирә үчүн мөвзу сечин; анламаг үчүн мүгәддәс руһ диләјин; даһа сонра охујун, үзәриндә дүшүнүн, ајәләри бир-бири илә мүгајисә един вә мүтләг һәгигәти дәрк едәҹәксиниз».\n21. Аллегани шәһәриндәки јығынҹаг бирҝә топлашмагла вә ағсаггалларын һәр бир кәсә диггәт ҝөстәрмәси илә бағлы неҹә нүмунә гојду?\n21 Мүгәддәс Китаб Тәдгигатчыларынын мәркәзи идарәси Пенсилванија штатынын (АБШ) Аллегани шәһәриндә јерләширди. Онлар Аллаһын Ибраниләрә 10:24, 25 ајәләриндә бирҝә топлашмагла бағлы вердији мәсләһәтә табе олмагла ҝөзәл нүмунә гојмушлар. (Ајәләри охујун.) Балаҹа оланда һәмин ҝөрүшләрә ҝедән Чарлз Кејпен адлы јашлы бир гардаш үстүндән узун илләр кечәндән сонра јазмышды: «Ҹәмијјәтин конгрес залынын диварында јазылмыш ајәләрдән бири һәлә дә јадымдадыр: “Бир Устадыныз вар, сиз исә бир-биринизә гардашсыныз”. Бу ајә мәнә һәмишә хатырладыб ки, Јеһованын халгы арасында парчаланма јохдур, онлар руһаниләрә вә дүнјәвиләрә бөлүнмүрләр» (Мәт. 23:8). Кејпен гардаш һәмчинин јығынҹагларын ону неҹә руһландырдығыны вә хидмәтә тәшвиг етдијини, еләҹә дә Рассел гардашын јығынҹағын һәр бир үзвүнә ајры-ајрылыгда диггәт ҝөстәрдијини хатырлајыр.\n22. Мөмин инсанлар јығынҹаг ҝөрүшләриндә иштирак етмәк чағырышына неҹә һај вердиләр вә онлар бизә һансы нүмунәни гојублар?\n22 Мөмин инсанлар бу нүмунәни изләјәрәк алдыглары ҝөстәришләрә һај вердиләр. Оһајо вә Мичиган кими диҝәр штатларда, сонра исә бүтүн Шимали Америкада вә башга өлкәләрдә јығынҹаглар тәшкил олунду. Сизҹә, әҝәр мөмин инсанлар Аллаһдан илһам алмыш бирҝә јығышмаг мәсләһәтинә риајәт етмәсәјдиләр, онлар Мәсиһин һүзуруна һазыр олардылармы? Әлбәттә, јох. Бәс бизим һаггымызда нә демәк олар? Онлар кими, биз дә мүнтәзәм олараг јығынҹаг ҝөрүшләриндә иштирак етмәјә гәтијјәтли олмалы, бирликдә ибадәт етмәк вә бир-биримизи руһландырмаг үчүн һәр бир фүрсәтдән истифадә етмәлијик.\nМүждәчилик ишиндә ҹанла-башла иштирак етмәк\n23. «Ҝөзәтчи гүлләси» журналында һәр бир мәсһ олунмушун һәгигәти тәблиғ етмәли олдуғу неҹә вурғуланмышды?\n23 Мүгәддәс Китаб Тәдгигатчылары бүтүн мәсһ олунмушларын һәгигәти тәблиғ етмәли олдугларыны өјрәдирди. 1885-ҹи илдә «Ҝөзәтчи гүлләси»ндә јазылмышды: «Унутмамалыјыг ки, һәр бир мәсһ олунмуш тәблиғ етмәк үчүн мәсһ олунуб (Әшј. 61:1), о, хидмәт етмәјә дәвәт олунуб». 1888-ҹи илдә журналда белә сөзләр дејилмишди: «Бизә тапшырылан иш ајдындыр... Әҝәр биз бу иши јеринә јетирмириксә вә өзүмүзә бәраәт газандырырыгса, тәнбәл гулларыг вә бизә һәвалә олунан шәрәфли ишә лајиг дејилик».\n24, 25. а) Рассел вә онун әмәкдашлары инсанлары тәблиғә тәшвиг етмәклә јанашы нә едирдиләр? б) Бир китабпајлајан о дөврдәки хидмәтини неҹә тәсвир едир?\n24 Рассел гардаш вә онун әмәкдашлары инсанлары тәблиғә тәшвиг етмәклә јанашы, «Мүгәддәс Китаб Тәдгигатчыларынын трактатлары» адлы трактатлар бурахмаға башладылар. Сонрадан бу силсилә трактатлар «Көһнә илаһијјатчылыг үзрә рүблүк трактат» адландырылды. Бу трактатлар «Ҝөзәтчи гүлләси» охуҹуларына пулсуз шәкилдә пајламаг үчүн верилирди.\nӨзүнүздән сорушун: «Һәјатым тәблиғ хидмәтинин әтрафында дөвр едирми?»\n25 Бүтүн вахтларыны хидмәтә һәср едән тәблиғчиләри китабпајлајанлар адландырырдылар. Онларын сырасында јухарыда ады чәкилән Чарлз Кејпен дә вар иди. О, һәмин илләр барәдә хатырлајараг бөлүшүр: «Пенсилванијадакы саһәми ишләмәк үчүн АБШ-ын Ҝеоложи Хидмәт мәркәзинин хәритәләриндән истифадә едирдим. Бу хәритәләрдә бүтүн јоллар гејд олундуғу үчүн һәр бир маһалын бүтүн јашајыш мәнтәгәләринә пијада ҝетмәк мүмкүн иди. Һәрдән мән үч ҝүн әрзиндә кәндләри ҝәзәрәк “Мүгәддәс Јазыларын тәдгиги” китабы үчүн сифаришләр јығырдым, сонра исә ат вә ат арабасы иҹарәјә ҝөтүрәрәк сифаришләри чатдырырдым. Мән тез-тез фермерләрлә бир јердә ҝеҹәләјирдим. О вахтлар машынлара тәк-түк һалларда раст ҝәлмәк оларды».\nКитабпајлајан. Фургонун үстүндә «Әсрләрин схеми» чәкилиб\n26. а) Нәјә ҝөрә Аллаһын халгы Мәсиһин һакимијјәтинә һазыр олмаг үчүн тәблиғ ишиндә иштирак етмәли иди? б) Өзүмүзә һансы суаллары вермәлијик?\n26 Сөзсүз ки, һәмин илк тәблиғчиләрдән ҹәсарәт вә сәј тәләб олунурду. Әҝәр һәгиги мәсиһчиләрә тәблиғ етмәјин нә гәдәр ваҹиб олдуғуну изаһ етмәсәјдиләр, онлар Мәсиһин һакимијјәтинә һазыр олардылармы? Әлбәттә ки, јох. Чүнки тәблиғ иши Мәсиһин һүзурунун ән ваҹиб әламәтләриндән бири олмалы иди (Мәт. 24:14). Аллаһын халгы һәјати ваҹиб олан бу иши биринҹи јерә гојмалы иди. Өзүнүздән сорушун: «Һәјатым тәблиғ хидмәтинин әтрафында дөвр едирми? Бу ишдә там иштирак етмәк үчүн нәләрисә гурбан вермәјә һазыраммы?»\nАллаһын Падшаһлығынын гурулмасы\n27, 28. Һәвари Јәһја алдығы вәһјдә нә ҝөрмүшдү вә Падшаһлығын гурулмасына Шејтан вә онун ҹинләри неҹә мүнасибәт ҝөстәрдиләр?\n27 Нәһајәт, әламәтдар тарих — 1914-ҹү ил јетишди. Бу фәслин әввәлиндә мүзакирә етдијимиз кими, ҝөјдә баш верән мөһтәшәм һадисәләри һеч бир инсан ҝөрмәмишди. Анҹаг һәвари Јәһјаја нәләрин баш верәҹәји вәһјдә рәмзләрлә ҝөстәрилмишди. Бир тәсәввүр един, Јәһја «ҝөјдә бөјүк бир әламәт» ҝөрүр. Руһани варлыглардан ибарәт Аллаһын сәмави тәшкилатыны тәмсил едән «гадын» бир оғул доғур. Бу символик ушаг «бүтүн халглара дәмир чомагла чобанлыг едәҹәк»ди. Доғулан кими һәмин ушаг «Аллаһын јанына, Онун тахтына апарылды». Ҝөјдән ҝур бир сәс ешидилди: «Инди Аллаһымызын гүдрәти, хиласы, Падшаһлығы вә Мәсиһинин һакимијјәти јетишди» (Вәһј 12:1, 5, 10).\n28 Јәһјанын вәһјдә ҝөрдүкләринин Падшаһлығын ҝөјдә гурулмасы олдуғуна һеч бир шүбһә јохдур. Бу һадисәнин мөһтәшәм олмасына бахмајараг, буна һамы севинмәди. Шејтан вә онун ҹинләри баш мәләк Микајылын, јәни Мәсиһин рәһбәрлији алтында олан мәләкләрә гаршы мүһарибә етдиләр. Бу нәјә ҝәтириб чыхарды? Мүгәддәс Китабда дејилир: «Иблис вә Шејтан адланан бөјүк әждаһа, бүтүн дүнјаны алдадан гәдим илан јерә атылды, мәләкләри дә онунла бирликдә атылды» (Вәһј 12:7, 9).\n1914-ҹү илдә Мүгәддәс Китаб Тәдгигатчылары Мәсиһин ҝөзәҝөрүнмәз һүзурунун әламәтини ајдын ҝөрдүләр\n29, 30. Сәмави Падшаһлыг гурулдугдан сонра а) јердә вә б) ҝөјдә вәзијјәт неҹә дәјишди?\n29 1914-ҹү илдән хејли әввәл Мүгәддәс Китаб Тәдгигатчылары һәмин әламәтдар илдә чох чәтин анлар ҝәләҹәјини дејирдиләр. Анҹаг һәтта онлар белә бу сөзләрин неҹә дәгигликлә јеринә јетәҹәјини тәсәввүр етмирдиләр. Јәһјанын алдығы вәһјә әсасән Шејтан инсанлара даһа бөјүк гәзәблә һүҹум етмәли иди. Һәвари Јәһја ешитмишди: «Јерә вә дәнизә... вај олсун! Чүнки Иблис, вахтынын аз олдуғуну биләрәк, бөјүк гәзәблә јаныныза енди» (Вәһј 12:12). 1914-ҹү илдә Биринҹи Дүнја мүһарибәси башлады вә бунунла Мәсиһин Падшаһ кими һүзурунун әламәтинин глобал мигјасда јеринә јетмәсинә тәкан верди. Вә бу системин сон ҝүнләри башлады (2 Тим. 3:1).\n30 Анҹаг ҝөјләр севинҹ ичиндә иди. Шејтан вә онун ҹинләри ҝөјдән бирдәфәлик говулмушдулар. Јәһја јазыр: «Буна ҝөрә дә еј ҝөјләр вә ҝөјләрин сакинләри, севинин!» (Вәһј 12:12). Вә нәһајәт, ҝөјләр тәмизләндикдән вә Иса Падшаһ олдугдан сонра Падшаһлыг Аллаһын јер үзүндәки халгынын рифаһы наминә һәрәкәтә кечмәјә һазыр иди. Бу фәслин әввәлиндә ҝөрдүјүмүз кими, «әһд елчиси» олан Мәсиһ, илк нөвбәдә, Аллаһын халгыны тәмизләмәкдән башламалы иди. Неҹә?\n31. Мәлаки пејғәмбәр тәмизләнмә вахты барәдә нә демишди вә онун сөзләри неҹә јеринә јетди? (Һәмчинин һашијәјә бахын.)\n31 Мәлаки пејғәмбәр демишди ки, тәмизләнмә вахты елә дә асан иш олмајаҹаг. О јазмышды: «Онун ҝәләҹәји ҝүнә ким таб ҝәтирәр? Зүһур едәндә ким давам ҝәтирәр? Чүнки о, әридиҹинин оду, ҹамашырчынын ҝилабысы кими олаҹаг» (Мәл. 3:2). Пејғәмбәрин бу сөзләри неҹә дә дәгигликлә јеринә јетди! 1914-ҹү илдән башлајараг Аллаһын халгы арды-арасы кәсилмәјән чәтинликләрлә үзләширди. Биринҹи Дүнја мүһарибәси башлајанда бир чох Мүгәддәс Китаб Тәдгигатчылары амансыз тәгибләрә мәруз галмыш вә һәбс олунмушдулар. *\n32. 1916-ҹы илдән сонра Аллаһын халгы һансы дахили проблемләрлә үзләшмишди?\n32 Тәшкилатын ичиндә дә чахнашма дүшмүшдү. Рассел гардаш 1916-ҹы илдә 64 јашында вәфат етди вә онун өлүмү Аллаһын халгыны сарсытды. Чүнки ајдын олду ки, бәзиләри Аллаһын севимли бәндәси олан бу инсана һәддиндән артыг рәғбәт бәсләјирди. Рассел гардаш өзүнә гаршы бу ҹүр мүнасибәтин ҝөстәрилмәсини истәмәсә дә, чохлары ону, демәк олар ки, илаһиләшдирмишдиләр. Елә бир фикир јајылмышды ки, Расселин өлүмүндән сонра јени һәгигәтләр ачыгланмајаҹаг вә бәзиләри ирәлијә доғру аддымламаг ҹәһдләринә гаршы чыхырдылар. Бу ҹүр мүнасибәт тәшкилаты парчалајан дөнүклүјә ҝәтириб чыхартды.\n33. Боша чыхмыш үмидләрАллаһын халгынын иманыны неҹә сынаға чәкди?\n33 Диҝәр бир сынаг исә үмидләрин пуча чыхмасы иди. «Ҝөзәтчи гүлләси» журналы 1914-ҹү илдә диҝәр халгларын вахтынын сона чатаҹағыны вурғуласа да, гардашлар һәмин илдә нәләрин баш верәҹәјини там анламырдылар (Лука 21:24). Онларын фикринҹә 1914-ҹү илдә Мәсиһ мәсһ олунмушлардан ибарәт «ҝәлин» синфини онунла бирликдә идарә етмәк үчүн ҝөјә апараҹагды. Анҹаг онларын үмидләри доғрулмады. 1917-ҹи илин сонунда «Ҝөзәтчи гүлләси»ндә елан олунмушду ки, 1918-ҹи илин јазында 40 иллик бичин сона чатаҹаг. 1918-ҹи илин јазы сона јетди, тәблиғ иши исә һәлә дә давам едирди. Журналда белә бир еһтимал ирәли сүрүлдү ки, әслиндә бичин иши гуртарыб, анҹаг мәһсулун галығынын јығылмасы дөврү давам едир. Буна бахмајараг, үмидләри боша чыхан бир чохлары Јеһоваја хидмәтләрини дајандырдылар.\n34. 1918-ҹи илдә һансы дәһшәтли вәзијјәт јаранды вә нәјә ҝөрә Христиан аләми Аллаһын халгынын «өлдүјүнү» дүшүнүрдү?\n34 1918-ҹи илдә Аллаһын халгы даһа ағыр бир сынагла үзләшди. Расселдән сонра тәшкилата рәһбәрлик едән Ҹозеф Рутерфорд једди мәсул гардашла бирҝә һәбс олунду. Онлара һагсыз јерә узунмүддәтли һәбс ҹәзасы кәсәрәк Атлантадакы (Ҹорҹија, АБШ) федерал һәбсханаја ҝөндәрдиләр. Һәмин вахт, санки, тәшкилатын иши дајанды. Христиан аләминин руһаниләри севинҹдән јерә-ҝөјә сығмырдылар. Онлар дүшүнүрдүләр ки, һәмин зәһләтөкән Мүгәддәс Китаб Тәдгигатчылары «өлдү» вә тәһлүкә совушду, чүнки онларын «рәһбәрләри» һәбс олунмуш, Бруклиндәки мәркәзи идарәләри бағланмыш, тәблиғ фәалијјәтләри исә Америка вә Авропада һүҹумлара мәруз галмаға башламышды (Вәһј 11:3, 7—10). Анҹаг онларын арзусу үрәјиндә галды!\n35. Нәјә ҝөрә Иса давамчыларынын чәтинликләрлә үзләшмәсинә јол верди вә онлара неҹә көмәк етди?\n35 Һәгигәтин дүшмәнләринин хәбәри јох иди ки, Аллаһын халгы Иса јол вердији үчүн бу ҹүр чәтинликләрлә үзләшир, чүнки Јеһова артыг «ҝүмүшү әридиб тәмизләјән адам кими» отурмушду (Мәл. 3:3). Јеһова Аллаһ вә Онун Оғлу садиг мәсиһчиләрин бу гызғын сынаглардан тәмиз чыхаҹағына вә Падшаһа хидмәт етмәк үчүн даһа јарарлы олаҹағына әмин иди. 1919-ҹу илин әввәлиндә ајдын олду ки, Аллаһын руһу дүшмәнләрин мүмкүн һесаб етмәдикләри бир шеји етди. Аллаһын садиг хидмәтчиләри дирчәлди! (Вәһј 11:11). О заман Мәсиһ сон ҝүнләрин ән әламәтдар һадисәсини һәјата кечирди. О, «садиг вә ағыллы нөкәр», јәни мәсһ олунмуш кишиләрдән ибарәт кичик бир груп тәјин етди ки, вахтлы-вахтында руһани гида верәрәк Аллаһын халгына рәһбәрлик етсин (Мәт. 24:45—47).\n36. Аллаһын халгынын руһани ҹәһәтдән дирчәлмәси нәдән ҝөрүнүрдү?\n36 Рутерфорд гардаш вә әмәкдашлары 1919-ҹу илин мартын 26-да һәбсдән бурахылдылар. Бундан сонра елә һәмин илин сентјабр ајында конгрес кечириләҹәји барәдә елан едилди. Үстәлик, «Гызыл әср» адлы икинҹи журнал дәрҹ етмәк гәрары гәбул олунду. «Ҝөзәтчи гүлләси» илә паралел чыхан бу журнал хидмәтдә истифадә едилмәк үчүн нәзәрдә тутулмушду *. Һәмчинин 1919-ҹу илдә «Бүллетен»ин (һал-һазырда «Бизим Падшаһлыг Хидмәтимиз» адланыр) илк сајы ишыг үзү ҝөрдү. Бу нәшр елә илк сајдан тәблиғә тәшвиг едирди. Ҝөрүндүјү кими, 1919-ҹу илдән етибарән евдән-евә хидмәт нөвүнә хүсуси өнәм верилирди.\n37. 1919-ҹу илдән сонра бәзиләринин итаәтсизлији нәдә өзүнү бүрузә верди?\n37 Тәблиғ иши Мәсиһин хидмәтчиләринин даһа сонра да тәмизләнмәсинә өз тәсирини ҝөстәрди; өзүндәнразы вә дикбаш инсанлар бу ашағысәвијјәли иши өзләринә сығышдырмырдылар. Бу тапшырығы јеринә јетирмәк истәмәјәнләр садиг инсанларла әлагәләрини кәсдиләр. 1919-ҹу илдән сонра онлардан бәзиләри гәддарлашараг бөһтана әл атдылар вә һәтта Јеһованын садиг хидмәтчиләрини тәгиб едәнләрә гошулдулар.\n38. Мәсиһин јер үзүндәки давамчыларынын газандығы уғур вә гәләбәләр бизи нәјә әмин едир?\n38 Бу ҹүр һүҹумлара бахмајараг, Мәсиһин давамчылары ҝүнү-ҝүндән инкишаф едир вә руһани наилијјәтләр әлдә едирдиләр. Онларын газандыглары һәр бир уғур вә гәләбә бизи Аллаһын Падшаһлығынын һөкмранлыг етдијинә әмин едир! Јалныз Аллаһын Өз Оғлу вә сәмави Падшаһлығы васитәсилә дајаг олмасы вә хејир-дуалар вермәси сајәсиндә гејри-камил инсанлардан ибарәт кичик бир груп Шејтан вә онун системи үзәриндә дөнә-дөнә гәләбә чалды! (Әшија 54:17 ајәсини охујун.)\nРутерфорд гардаш һәбсдән чыхандан ҹәми бир нечә ај сонра конгресдә шөвглә чыхыш едир\n39, 40. а) Бу китабын бәзи хүсусијјәтләри һансылардыр? б) Бу китабы өјрәнмәк сизә һансы фајданы ҝәтирәҹәк?\n39 Нөвбәти фәсилләрдә Аллаһын Падшаһлығынын ҝөјдә гуруландан бәри јүз ил әрзиндә јер үзүндә һансы ишләри һәјата кечирдијини арашдыраҹағыг. Бу китабын һәр бөлмәси Падшаһлығын јер үзүндәки фәалијјәтинин ајры-ајры саһәләрини ишыгландырыр. Һәр фәсилдә Падшаһлығын бизим үчүн нә дәрәҹәдә реал олдуғуну мүәјјән етмәјә көмәк едән тәкрар үчүн суаллар чәрчивәси вар. Сон фәсилләрдә исә биз Аллаһын Падшаһлығынын јахын ҝәләҹәкдә писләри мәһв етмәк вә јер үзүнү ҹәннәтә чевирмәк үчүн ҝәләндә һансы һадисәләрин баш верәҹәјини өјрәнәҹәјик. Бу китабы өјрәнмәјин сизә һансы хејри дәјәҹәк?\n40 Шејтан Аллаһын Падшаһлығына олан иманынызы мәһв етмәк истәјир. Јеһова исә сизин иманынызы елә мөһкәмләндирмәк истәјир ки, о сизи горусун вә сарсылмаз етсин (Ефес. 6:16). Буна ҝөрә дә биз сизи бу китабы дуа едәрәк арашдырмаға тәшвиг едирик. Өјрәнмә заманы өзүнүздән сорушун: «Аллаһын Падшаһлығы мәним үчүн реалдырмы?» Бу ҝүн Падшаһлыг сизин үчүн нә дәрәҹәдә реал оларса, бир о гәдәр дә еһтимал вар ки, бүтүн ҹанлы варлыглар Аллаһын Падшаһлығынын реал олдуғуну вә һөкмранлыг етдијини ҝөрдүкләри ҝүн сиз ону сәдагәтлә дәстәкләјәҹәксиниз!\n^ абз. 7 Гру, Стетсон вә Сторз һагда даһа чох өјрәнмәк үчүн «Јеһованын Шаһидләри — Аллаһын Падшаһлығынын мүждәчиләри» адлы китабын 45 вә 46-ҹы сәһифәләринә (рус.) бахын.\n^ абз. 15 Мүгәддәс Китаб Тәдгигатчылары дүнја илә достлуг едән дини тәшкилатларла әлагәләрини кәсмәли олдугларыны анлајырдылар. Буна бахмајараг, онлар фидјәјә иман ҝәтириб Аллаһа һәср олундугларыны дејән, анҹаг Мүгәддәс Китаб Тәдгигатчысы олмајан кәсләри узун илләр өз һәмиманлылары һесаб етмишләр.\n^ абз. 17 Һәмин илк хәбәрдарлыглары тәсирсиз едән факторлардан бири дә о иди ки, онлар әсас етибарилә Мәсиһин 144 000-дән ибарәт кичик сүрүсүнә шамил едилирди. Бу китабын 5-ҹи фәслиндән өјрәнәҹәјик ки, 1935-ҹи илә гәдәр онлар Вәһј 7:9, 10 ајәләриндә јазылан «бөјүк издиһам»а Христиан аләминин бир чох үзвләринин дә дахил олаҹағыны вә сонда Мәсиһин тәрәфини тутдугларына ҝөрә мүкафат олараг сәмави синфин икинҹидәрәҹәли һиссәси олаҹағыны дүшүнүрдүләр.\n^ абз. 31 «Гызыл әср» (һал-һазырда «Ојанын!» адланыр) журналынын 1920-ҹи ил сентјабр сајынын хүсуси бурахылышында мүһарибә вахты Канадада, Инҝилтәрәдә, Алманијада вә Бирләшмиш Штатларда Аллаһын халгына едилән чохсајлы һүҹумлар һаггында бәһс едилирди. Бәзән бу тәгибләрин нә дәрәҹәдә амансыз олмасы инсаны шока салырды. Һалбуки Биринҹи Дүнја мүһарибәсиндән өнҹә онилликләр әрзиндә буна бәнзәр сынаглар, демәк олар ки, олмамышды.\n^ абз. 36 Узун илләр әрзиндә «Ҝөзәтчи гүлләси» журналы әсасән кичик сүрүнүн үзвләри үчүн дәрҹ олунурду ки, ондан өјүд-нәсиһәт әлдә етсинләр.\nМәсиһин әсил давамчыларына Падшаһлығын гурулмасына һазыр олмаға ким көмәк едирди?\nҺәгиги мәсиһчиләрин Аллаһын Падшаһлығынын гурулмасына һазыр олмалары үчүн һансы саһәләрдә һазырлыг ишләри ҝөрүлүрдү?\nПадшаһлығын реал бир һөкумәт олдуғу нәдән ҝөрүнүр? (« Аллаһын Падшаһлығы реал һөкумәтдир» адлы чәрчивәјә бахын.)\nАллаһын Падшаһлығыны дәстәкләмәклә Исанын бир әср әввәл јашамыш садиг давамчыларыны неҹә тәглид едә биләрик?\nАЛЛАҺЫН ПАДШАҺЛЫҒЫ РЕАЛ ҺӨКУМӘТДИР\nҺәгигәтәнми, Аллаһын Падшаһлығы реал һөкумәтдир? Ҝәлин Аллаһын Падшаһлығына хас олан бәзи хүсусијјәтләри нәзәрдән кечирәк. Өзүнүздән сорушун: «Онлардан һәр бири Падшаһлығын бу ҝүн мөвҹуд олан истәнилән инсан һөкумәти кими реал, һәтта онлардан да үстүн олдуғуну ҝөстәрмирми?»\n1914-ҹү илдә тахта отуран Иса Мәсиһ Јеһова Аллаһа тәвазөкарлыгла табе олан ҝүҹлү, әдаләтли, мүдрик вә мәрһәмәтли Падшаһдыр (Әшј. 9:6, 7; 11:1—3). Гејри-камил инсан рәһбәрләриндән фәргли олараг, ону сатын алмаг мүмкүн дејил. Һәмчинин она өзбашыналыг едән парламентләр, еләҹә дә өз мәнфәәтини ҝүдән лоббиләр мане ола билмәз.\nҺҮГУГИ ВӘ ГАНУНВЕРИҸИ ОРГАН\nКамил ганунун — «Мәсиһин ганунуну»н әсасыны јер үзүндә јашајаркән Исанын гојдуғу нүмунә тәшкил едир (Гал. 6:2; 1 Бут. 2:21).\nЈеһова мүһакимә етмәк сәлаһијјәтини тамамилә Оғлуна һәвалә едиб вә Иса она тапшырылан бу ишин өһдәсиндән мүкәммәл шәкилдә ҝәлир, анҹаг инсан һакимләриндән һеч ким буна гадир дејил (Јәһ. 5:22).\nЈер үзүнү әдаләтлә идарә етмәкдә Исаја 144 000 һакимијјәт шәрики көмәк едәҹәк. Онун идарәчилијинин башлыҹа амалы инсанлары Аллаһла барышдырмагдыр. Буна ҝөрә дә Мәсиһин һакимијјәт шәрикләри буну һәјата кечирмәк үчүн каһинләр кими дә хидмәт едәҹәкләр (Вәһј 14:1; 20:6).\nИса Јеһованын гүдрәтли мәләкләриндән ибарәт бөјүк вә ҝүҹлү ордусуна команданлыг едир. Тезликлә бу орду бүтүн писликләрә гаршы дөјүшәҹәк (Зәб. 45:1, 3—5; Вәһј 19:11, 14—16).\nИсанын тахты ҝөјдә Атасынын јанындадыр. Ҝөјләр Јеһованын «мүгәддәс, еһтишамлы, ҝөзәл [мәскәнидир]» (Әшј. 63:15). Бу игамәтҝаһ јер үзүндә ҝөрдүјүнүз һәр һансы бир пајтахтдан вә ја һөкумәт бинасындан да ҝерчәкдир, чүнки сәмави шејләр һеч вахт мәһв олмур (Мәт. 6:20).\nЈЕР ҮЗҮНДӘКИ ӘРАЗИ\nБу ҝүн Падшаһлығын тәбәәләри мүхтәлиф өлкәләрдә јашајан вә ганунлара табе олан әҹнәби кимидирләр. Анҹаг Јеһова онлара руһани өлкә вериб вә онлар орада Падшаһын ирадәсини јеринә јетирирләр (Әшј. 60:2; 66:8). Тезликлә бүтүн Јер күрәси Исанын Падшаһлығынын әразисинә дахил олаҹаг (Зәб. 72:8).\nТезликлә Падшаһлыг Аллаһын инсанлары бу вә диҝәр саһәләрдә хејир-дуаландырмаг вәдини јеринә јетирәҹәк (Зәб. 72:16; Әшј. 2:3; 33:24; 35:6; 65:21).\nМүгәддәс Китабда дејилир: «Тәбәәсинин чохлуғу падшаһын әзәмәтидир, тәбәәсиз һөкмдар исә сүгут едәр» (Мәс. 14:28). Падшаһлығын садиг тәбәәләринин сајы 8 000 000-а јахындыр (Зәб. 72:8; Әшј. 60:22).\nПАДШАҺЛЫҒЫН ГУРУЛМАСЫНА ҺАЗЫРЛЫГ\nҜәлин 1914-ҹү илә гәдәр онилликләр әрзиндә баш вермиш бәзи һадисәләри нәзәрдән кечирәк. Онларын Аллаһын халгына Падшаһлығын гурулмасына һазыр олмаға неҹә көмәк етдији барәдә дүшүнүн.\n1800-ҹү илләрин орталары\nҺенри Гру, Ҹорҹ Стетсон вә Ҹорҹ Сторз дәрин арашдырмалар апарараг өлмәз руһ тәлиминин јалан олдуғуну ифша едирләр\n1868-ҹи вә ја 1869-ҹу ил\nЧарлз Тејз Рассел Христиан дининин әсас тәлимләрини диггәтлә арашдырмаға башлајыр вә Мүгәддәс Китабла зиддијјәт тәшкил етдијини ҝөрүр. Адвентист Ҹонас Уенделлин моизәләри Рассел гардашын «зәифләмиш иманыны» мөһкәмләндирир\nРассел гардаш Мүгәддәс Китабы арашдырмаг үчүн бир груп тәшкил едир. Онлар мүнтәзәм олараг Аллаһын Кәламыны арашдырмаға башлајырлар\nӨлмәз руһ, фидјә вә Мәсиһин гајытмасы илә бағлы һәгигәтләрә ҝет-ҝедә ајдынлыг ҝәтирилир\nЧ. Т. Расселин «Мүгәддәс Китаб тәдгигатчысы» адлы журналда чыхан мәгаләсиндә диҝәр халгларын вахтынын 1914-ҹү илдә битәҹәји вурғуланыр\nМәсиһин һүзуру илә бағлы һәгигәтләрә ајдынлыг ҝәтирән «Ағамыз нә үчүн вә неҹә гајыдаҹаг?» адлы брошүра дәрҹ олунур\n«Сион Ҝөзәтчи гүлләси вә Мәсиһин һүзурунун ҹарчысы» журналынын илк сајы дәрҹ олунур\nАјдын олур ки, «Бөјүк Бабил» анлајышы Христиан дүнјасынын мәзһәбләринә аиддир\nРассел гардаш Мүгәддәс Китабы арашдыран груплары руһландырмаг үчүн АБШ-ын шимал-шәргинә сәјаһәт едир\nЧохсәһифәли (бәзиләри 100 сәһифәдән чох) трактатлар дәрҹ олунур вә пулсуз пајламаг үчүн «Ҝөзәтчи гүлләси» журналынын охуҹуларына тәгдим олунур\n«Ҝөзәтчи гүлләси» журналы бүтүн охуҹуларыны Хатирә ҝеҹәсини Аллегани шәһәриндә (Пенсилванија) кечирмәјә дәвәт едир\nКитабпајлајанларын фәалијјәти башлајыр\n«1000 тәблиғчи лазымдыр» вә «Мүждәчилик иши үчүн мәсһ едилмишләр» кими мәгаләләр тәблиғ хидмәтиндә иштирак етмәјә тәшвиг едир\nМүнтәзәм шәкилдә јығынҹаг ҝөрүшләри кечирмәјән мәсиһчиләр буну етмәјә тәшвиг олунурлар\nҮч үгнум тәлимини тәкзиб едән мәгалә дәрҹ олунур\nҜөзәтчи Гүлләси Ҹәмијјәтинин нәшрләри охуҹулар үчүн беш гитәдә әлчатан олур\nСонралар «Мүгәддәс Јазыларын тәдгиги» ады илә танынан енсиклопедијанын «Аллаһын әсрләр планы» адлы биринҹи ҹилди ишыг үзү ҝөрүр\n«Ҝөзәтчи гүлләси» журналы өз охуҹуларыны Мәсиһин өлүмүнүн Хатирә ҝеҹәсиндән сонра кечириләҹәк үчҝүнлүк «бөјүк ҝөрүш»ә дәвәт едир. Бунунла да һәр ил кечирилән конгресләрин тәмәли гојулур\nАллеганидә (Пенсилванија) Мүгәддәс Китаб еви тикилир\nҜөзәтчи Гүлләси Ҹәмијјәти дүнјәви мәтбәәдә Ротерһамын тәрҹүмә етдији «Әһди-Ҹәдид»и чап едир\nРассел гардаш Бирләшмиш Штатлардан кәнара сәјаһәтләр едир; онун мәгсәди «Һәгигәти даһа узаг әразиләрә јајмаг» үчүн имканлар ахтарыб тапмагдыр\n«Ҝөзәтчи Гүлләси Ҹәмијјәтинин нүмајәндәләри» сәјјар нәзарәтчиләр кими јығынҹаглара баш чәкиб онлары руһландырмаг үчүн ҝөндәрилирләр\n«Ҝөзәтчи гүлләси»ндә гејд олунур ки, Мүгәддәс Китабы арашдырмаг мәгсәди илә Аллаһын бәзи садиг хидмәтчиләри «Шәфәг» адлы дәрнәкләр јарадыр вә журналда бу дәрнәкләрин һәр јердә кечирилмәси мәсләһәт ҝөрүлүр\nЧ. Т. Рассел «Мүгәддәс Китабда ҹәһәннәм барәдә нә дејилир?» адлы буклет дәрҹ едир\nИлк филиал Лондонда (Инҝилтәрә) ачылыр\nАртыг 28 өлкәдә тәблиғ иши ҝедир\nӘввәлләр базар ҝүнләри килсәләрин јанында пулсуз пајланан трактатлар инди евдән-евә тәблиғ заманы пајланыр\nРасселин моизәләри мүнтәзәм олараг гәзетләрдә чап олунмаға башлајыр\nҜөзәтчи Гүлләси Ҹәмијјәтинин мәркәзи идарәси Бруклинә (Нју–Јорк) көчүрүлүр\nМүгәддәс Китаб Тәдгигатчылары өзләрини Бејнәлхалг Мүгәддәс Китаб Тәдгигатчылары Бирлији адыны гәбул едир\nЧ. Т. Рассел вә онун алты әмәкдашы, Чин, Һиндистан, Јапонија вә Филиппин дә дахил олмагла, мүхтәлиф өлкәләрдә «мәсиһчилијин нә вәзијјәтдә олдуғуну вә ҝәләҹәкдә нә дәрәҹәдә јајыла биләҹәјини» мүәјјән етмәк үчүн дүнјаны сәјаһәт едәрәк 56 000 километр јол гәт едирләр\n«Јарадылыш фотодрамы» илк дәфә јанварын 11-и Нју-Јоркда, нөвбәти ај әрзиндә исә диҝәр беш шәһәрдә нүмајиш етдирилир. Илин сонуна кими фотодрамын мүхтәлиф версијаларына Шимали Америкада, Авропада, Австралијада вә Јени Зеландијада 9 000 000-а јахын адам бахыр\nОктјабр ајында Рассел гардаш Бејтел аиләсинә елан едир: «Диҝәр халгларын вахты тамамланды. Онларын падшаһларынын ҝүнләри сона јетди!» Орада иштирак едән бир баҹынын сөзләринә ҝөрә, о әлавә етмишди: «Буна ҝөрә дә билмирик бизи нә ҝөзләјир»\nБу мәгалә садиг вә ағыллы нөкәрлә бағлы тәлимә ајдынлыг ҝәтирир. Руһани сағламлығымызын бу каналдан неҹә асылы олдуғуну өјрән.\nМәтн Електрон нәшрләри јүкләмәк үчүн параметрләр Аллаһын Падшаһлығы һөкмранлыг едир!


Q=8	C=4	SS=4	LS=1	PS=0	DC=0	LC=0	SD=0	BS=2	G0=47	G1=40	G2=26	DLID=az_RU	BODY=Nur-az.com - Москвадакы гәтл Азәрбајҹана гаршы тәхрибата чеврилир\n14 Ијул 2020 22 Зилгәдә 1441 24 Тир 1399\nМосквадакы гәтл Азәрбајҹана гаршы тәхрибата чеврилир\nОрхан Зејналовун ҹинајәти Русијанын сифәтини ачыб; Русија һакимијјәтинин һадисәјә вердији реаксија дазбаш милләтчиләрин зопаларындан даһа тәһлүкәли вә сәртдир; Кремл өлкәмизә һәдә-горху ҝәлмәк үчүн фүрсәт тапыб; Москвада сојдашларымыз илк гурбанларыны верди...\nМосквада азәрбајҹанлы Орхан Зејналовун октјабрын 10-да төрәтдији ағыр ҹинајәтдән сонра баш верәнләр криминал һадисә олајындан чыхараг һәм Русија, һәм дә Азәрбајҹанда ҝүнүн ән актуал мөвзусуна чеврилиб.\nДүнја тарихиндә Австрија-Маҹарыстан тахт-таҹынын вәлиәһди һерсог Франс Фердинандын 1914-ҹү илдә серб террорчусу тәрәфиндән гәтлә јетирилмәсинин Ы Дүнја мүһарибәсинә чеврилмәси үчүн бәһанә олдуғуну хатырламаг кифајәтдир. Дүнја үзәриндән 100 ил кечән бу тарихи инди јенидән тәкрарлајаҹаг гәдәр ағлыны итирмәјиб. Амма Москвада баш верән “бир гыз давасынын” ганлы сонлугла битмәсиндән сонра рус милләтчиләрин јүзләрлә инсанын ганынын ахыдылмасына ҹәһд етмәси дүнјанын әски сифәтинин һәлә дә там дәјишмәдијини ҝөстәрир.\nБу етник гаршыдурманын милјонларла азәрбајҹанлынын јашадығы гоншу Русијада баш вермәси исә Азәрбајҹана ҹидди сигнал олмалыдыр. Русија һакимијјәтинин бу һадисәјә вердији реаксија исә Азәрбајҹана дазбаш милләтчиләрин зопаларындан даһа тәһлүкәли вә сәрт месаж кими гәбул едилмәлидир.\nБир ҝәнҹин өлдүрүлмәсиндән гејзләнән рус милләтчиләринин ҝөзүнү ган өртә, онлар да азәрбајҹанлынын ишләдији кафени дағыда, киминсә ганыны төкә биләр. Амма ҹинајәт төрәтмиш олса да, Русија назири Азәрбајҹан вәтәндашыны әли-голу бағлы өз кабинетинә ҝәтирдиб она бүтүн нифрәти илә бахырса, бу, иргчиликдән даһа тәһлүкәлидир. Кремл бу һадисәдән санки Азәрбајҹана һәдә-горху ҝәлмәк үчүн истифадәни фүрсәт билди, ҹинајәт төрәтмиш вәтәндашымызы ашағылады, нүмајишкаранә тәпикләтди. Мүасир Русија тарихиндә бир илк иди ки, ҹинајәт төрәтмиш адамы дахили ишләр назиринин кабинетинә ҝәтирирдиләр. Бу, сон ҝүнләр медианын ҝүҹлү басгысы алтында олан дахили ишләр назир Владимир Колоколтсевин өзфәалијјәти, ҹинајәткар үзәриндә гәләбәсинин нүмајиши ола билмәзди. Чүнки онун гаршысындакы ҹинајәткар олса белә, башга бир өлкәнин вәтәндашы иди. Ағлы башында олан өлкә, гаршылыглы дипломатик мүнасибәтләрә һөрмәт едән дөвләт буну нәзәрә алмалыдыр. Русија рәсмиси бу һәрәкәти илә һәм дә өз вәтәндашы олан он минләрлә азәрбајҹанлыја да һөрмәт гојмады.\nФрансанын "Ле Монде" гәзетинин Москва мүхбири Мари Жегонун һадисәләрә мүнасибәти даһа објективдир. Журналист јазыр ки, Русијада етник зәминдә ҹинајәткарлыг һалларына тез-тез раст ҝәлинир, амма бу, өлкәнин криминоҝен дурумуна ҹидди тәсир едәҹәк сәвијјәдә дејил: “Президент Владимир Путин ачыг милләтчи чыхышлар етмир, анҹаг мүәјјән һалларда әксәријјәтин рәғбәтини газанмаг үчүн бөјүк рус милләти идејасы илә ојнајыр”.\nБу илин ијулунда Москва әтрафы Подолск јахынлығында 18 нәфәрин өлүмүнә, 30-дәк адамын хәсарәт алмасына сәбәб олмуш автомобил гәзасыны төрәтмиш Ермәнистан вәтәндашы Һрачја Һарутјунјана мүнасибәти хатырламаг јеринә дүшәр. Русија һүгуг-мүһафизә органлары хәстәхана палатасындан ҝәтирдикләри ермәнини мәһкәмә гаршысына...арвад халатында чыхармышдылар. Тәсадүфмү? Әлбәттә ки, јох! Бу о заманлар иди ки, Ермәнистан Русијанын даһа бир бојундуруғуна-Ҝөмрүк Иттифагына үзвлүкдә инад ҝөстәрирди. Ермәнистанда һәтта Русија әлејһинә аксијалар да вүсәт алмышды. Русија исә бунлара ҹаваб кими Ермәнистан вәтәндашыны бунҹа рәзил бир вәзијјәтдә телекамералар гаршысына чыхарды. Ермәнистаны да, ермәниләри дә бу ағыр жести илә ашағылады. Сонра ермәниләр дә Путинә “халат ҝејиндирдиләр”, бу һәрәкәти шиддәтлә гынадылар, Ермәнистан омбудсманы Москваја етираз мәктубу ҝөндәрди. Нәтиҹә? Ермәнистан президенти бу һадисәдән ики ај сонра Ҝөмрүк Иттифагына үзв олмаға разылыг верди...\nГејд едәк ки, Русија даһа бир гоншусу Украјна илә дә нечә мүддәтдир сојуг мүһарибә апарыр: Кијеви ҝаһ виза режими илә һәдәләјир, ҝаһ бу өлкәјә игтисади санксијалар тәтбиг едир. Кремлин Кијевдән нә истәдији ајдындыр: Ҝөмрүк Иттифагына гошулмаг.\nРусијанын бу криминалдан рәсми Бакыја гаршы тәзјиг кими истифадә едә биләҹәји барәдә иддиа ола билсин ки, һадисәләрин исти-исти вахтында реал ҝөрүнмәсин. Ортада ағыр бир ҹинајәт вә ҹинајәтин ачылмасыны тәләб едән гәзәбли топлум вар. Амма һадисәләрин мәһз тамам фәргли ахара јөнләндирилмәси белә шүбһәләрә әсас верир. Әввәла, бир рус һансыса бир гејри-славјан өлкәсиндә ағыр ҹинајәт төрәдирсә, бу о демәк дејил ки, онун әмәлинә ҝөрә бүтүн руслар ҹаваб вермәли, полисин дәјәнәји алтында һәрби әсирләр кими сахланмалы, иш јерләриндән говулмалыдырлар. Русијада мигрант проблеми Орхан Зејналовун ҹинајәти илә үзә чыхмајыб. Ганунсуз миграсија бүтүн Авропанын башағрысыдыр. Русија һакимијјәтинә дә проблемин һәллинин ләнҝимәсинә ҝөрә дахилдән гынаглар чохдур. Русијада ганунсуз јашајан исә тәкҹә азәрбајҹанлы мигрантлар дејил. Бәлкә дә Орта Асијадан ҝәләнләрлә мүгајисәдә азәрбајҹанлылар даһа чох гануна риајәт едирләр. Амма инди онларын даһа чох һәдәфә чыхмасы, минләрлә азәрбајҹанлынын чалышдығы “Покров” топдансатыш базарынын бағланмасы тәкҹә Орхан Зејналовун ҹинајәти илә әлагәләндирилә дә билмәз. Бурада Кремлин мараглары илә милләтчиләрин марагларынын үст-үстә дүшдүјү вә милләтимизә гаршы бир ојун гурулдуғу ҝөз өнүндәдир.\nАзәрбајҹан һакимијјәти 9 октјабр президент сечкисиндән мөвгеләри зәдәли чыхыб. АТӘТ вә АБШ сечки илә бағлы нәтиҹәләри леҝитим һесаб етмәјиб, Авропа Бирлијинә дахил олан дөвләтләрин рәһбәрләри дә ЈАП намизәдини тәбрик етмәјә тәләсмир. Азәрбајҹан һакимијјәтини исә гаршыда ики чәтин сечим ҝөзләјир. Нојабрын сонунда Вилнүсдә Авропа Бирлијинә ассосиатив үзвлүклә бағлы Азәрбајҹанын да дәвәт алдығы тәдбир кечириләҹәк. Азәрбајҹанын үзвлүклә бағлы мәсәләси мүзакирә олунмаса да, тәдбирдә өлкәмизин АБ илә јахын перспективдә әмәкдашлыг контурлары ҹызылмалыдыр.\nДекабр ајынын 15-и исә Азәрбајҹанын Ҝөмрүк Иттифагына үзвлүклә бағлы Москванын вердији конкрет вахт битир. Гејд едәк ки, бу тарихин Русија президенти Владимир Путинин Бакыја сон сәфәри заманы разылашдырылдығы барәдә иддиалар вар. Русија президентинин Ҝөмрүк Иттифагы илә бағлы мәсәләјә неҹә һәссас јанашдығыны хатырлатмаға исә еһтијаҹ јохдур.\nАзәрбајҹанда сечкидән сонра һөкм сүрән нисби сакитлик нә гәдәр гәрибә сәсләнсә дә, Русијадакы олајларла позулмуш һесаб олуна биләр. Өлкәнин инди әсас диггәти Русијада баш верәнләрә јөнәлиб. Азәрбајҹан ҹәмијјәти Москвадакы олајлары диггәтлә изләјир; һәм О. Зејналов һәбс едиләркән олан гејри-инсани мүнасибәтә, һәм дә азәрбајҹанлыларын говулма тәһлүкәси илә үзләшмәсинә гәзәбини ҝизләтмир. О. Зејналовун һәбсиндән сонра да Русијада азәрбајҹанлылара гаршы һүҹумларын сәнҝимәмәси бу просесдә мараглы гүввәләрин олдуғуну бир даһа ҝөстәрир.\nОктјабрлын 16-да Русија пајтахтында Азәрбајҹан вәтәндашы гәтлә јетирилиб. АПА-нын Москва мүхбири хәбәр верир ки, бу ҝүн ҝүнорта саатларында пајтахтын Измајлово рајону әразисиндә јерләшән тиҹарәт мәркәзинин јанында үзәриндә чохсајлы бычаг зәрбәләри олан киши мејити тапылыб.\nАпарылан арашдырмалар заманы мәлум олуб ки, гәтлә јетирилән шәхс Азәрбајҹан вәтәндашы Руслан Гарахајлыдыр.\nİнди Азәрбајҹан һүгуг-мүһафизә органлары Бакыда даһа ајыг-сајыг олмалыдыр ки, мәсәлән, азәрбајҹанлы милләтчи дә “Торговы”да, Аллаһ еләмәмиш, бир русу бычаглајыб өлдүрмәсин.../мүсават.ҹом/\n4024 дәфә бахылыб